Star Ocean 5: Info Terbaru Mengenai Antagonis, Dungeon dan Skill Miki & Anne!

Nampaknya Square Enix dan tri-Ace betul-betul hype dengan game Star Ocean 5 ini, apabila mereka banyak lagi mengeluarkan info untuk para peminat!

Kali ini, Square Enix dan tri-Ace memperkenalkan watak jahat atau antagonis di dalam Star Ocean 5.
 Del Soule berasal Kingdom of Trei’kur, Planet Faykreed. Berumur 34 tahun, Del Soule adalah seorang yang berpangkat jeneral bagi tentera Tei’kur. Del Soule menggunakan pedang ketika berlawan dan dia juga seorang yang arif dalam menggunakan Signeturgy (magis dalam dunia SO5) dari elemen api.

Dikatakan sebagai seorang yang bersifat gasar dan kejam, Del Soule takkan teragak-agak untuk menggunakan apa cara sekalipun untuk mencapai objektifnya. Antaranya adalah dengan mempergunakan Relia yang kecil sebagai tebusan.

Anda akan bertembung dengan Del Soule apabila Victor (yang merupakan salah seorang tentera elit khas untuk Regalia) dan tentera Regalia lain mula memasuki perlawanan untuk menakluk East Trei’kur.

Square Enix dan tri-Ace juga menyediakan sedikit info tentang beberapa dungeon di dalam game SO5 ini.

Trei’kur Execution Tower merupakan salah satu dungeon yang bakal anda tempuhi. Terletak di kawasan sebelah barat utara East Trei’kur, dungeon ini pernah digunakan untuk sebarang hukuman mati, tetapi sekarang digunakan sebagai camp untuk tentera Trei’kur.

Satu lagi dungeon yang dikongsi adalah Mysterious Research Facility. Seperti namanya, tempat ini pernah digunakan untuk bereksperimentasi dan melakukan pelbagai penyelidikan untuk sesuatu yang masih misteri.

Dungeon ini adalah besar dan anda akan dapat melihat pelbagai barang dan gadget yang digunakan dan tube kaca yang berisi sesuatu cecair dengan makhluk pelik yang masih bernyawa!

Kepada mereka yang rasa cuak nak menjelejah dunia Star Ocean 5 yang luas, jangan risau. Sejenis sistem fast travel yang dipanggil sebagai Transporter turut diperkenalkan.

Dengan menggunakan sistem ini, anda boleh wrap dari kapal anda, Charles de Gaulle, ke mana-mana sahaja tempat yang anda pernah pergi. (Fakta menarik : Charles de Gaulle adalah nama hero sebenar dari Perancis).

Surpise Attack dan Advantage Attack kembali ke SO5. Jika anda pantas dan dapat timing betul-betul untuk memukul musuh anda sebelum musuh anda pukul anda, maka anda akan mendapat Advantage Attack. Anda mahukan Advantage Attack kerana anda akan memulakan perlawanan dengan beberapa bonus stats; INT (mind attack – untuk attack magis anda) dan ATK (physical attack).

Sebaliknya akan berlaku jika musuh anda sempat memukul anda dahulu. Dipanggil sebagai Surprise Attack, anda akan memulakan perlawanan dengan stats DEF anda diturunkan. Sesuatu yang anda tidak mahu jika anda mahu mengungguli perlawanan!

Signeturgy atau magis di dalam SO5 memainkan peranan yang penting. Seperti yang kami pernah laporkan sebelum ini, Miki adalah seorang yang handal menggunakan seni Signeturgy.
Miki mempunyai beberapa Signeturgy yang penting dan berguna kepada party anda, antaranya adalah Explosion, Ressurection dan Sunshine.

Explosion, seperti namanya, akan menghasilkan satu bebola api yang sangat besar yang akan menyebabkan letupan. Letupan ini akan mengena beberapa musuh anda yang berada di dalam sasaran.

Resurrection pula akan membenarkan Miki menghidupkan kembali anda atau party member anda yang lain yang telah kecundang di perlawanan.

Sunshine pula digunakan untuk mengenakan beberapa musuh dalam satu masa dan menurunkan stats INT musuh.

Anne juga mendapat beberapa info mengenai pergerakkannya. Cannon Blaze adalah salah satu skill kepunyaan Anne yang menunjukkan betapa pantasnya Anne di medan lawan. Dengan mengaktifkan skill ini, Anne akan mula memukul musuh ke atas dan kemudian akan melepaskan beberapa energy attack untuk memberikan satu serangan yang pastinya menyakitkan.

Satu lagi skill Anne adalah Might Discharge. Skill ini membolehkan Anne menghasilkan satu bebola energy yang besar dan membalingnya ke arah pihak musuh. Anda boleh menggunakan skill ini untuk melarikan diri dari musuh atau menghasilkan combo.

Star Ocean 5: Integrity & Faithlessness bakal dilancarkan di Jepun pada 31 Mac 2016 untuk PS3 & PS4, dan di NA/EU/Asia untuk PS4 sahaja, pada tarikh yang bakal diumumkan kemudian pada tahun ini.


SCUM: Game Open-World Survival Campur Battle Royale Paling Real – Kini Popular Di Steam!

Game yang paling mendekati aspek realistik – kalori dalam badan pun game ni tahu!

https://twitter.com/devolverdigital/status/1034866863002603523
SCUM adalah game yang baru dilancarkan Devolver Digital di Steam Early Access pada 29 Ogos lepas, dan sehingga kini, ia menaiki anak tangga untuk terus berada di top 10 game paling ramai dimainkan di Steam! Bahkan, Devolver Digital turut mengumumkan ianya merupakan game mereka dengan pelancaran terbesar mengikut jumlah pemain.

Game open-world survival dengan aspek battle royale ini kononnya mengambil kira dan memberi korang maklumat terperinci seperti meter lapar dan dahaga, ambilan kalori, kandungan vitamin dan mineral dalam badan, suhu badan, dan macam-macam lagi termasuk jumlah gigi yang masih dimiliki!

Mengikut ceritanya, korang adalah banduan di atas pulau yang juga merupakan lokasi rancangan reality TV (seperti SOS dan Radical Heights) di mana korang perlu menyertai events untuk mengumpul fame points untuk membeli barangan, ubatan dan pelbagai barangan lain untuk terus hidup!

Korang bukan sahaja perlu pandai menembak dan membunuh – kemahiran lain seperti hacking dan kemahiran-kemahiran lain juga boleh membantu korang dalam memenangi game ini.
Prestasi cemerlang dalam game – dapat hadiah-hadiah daripada sponsor korporat korang in-game. Prestasi hambar dalam game – korang boleh mati dan mungkin boleh kembali sebagai zombie!

Korang boleh mula melihat pembentangan Devolver Digital mengenai SCUM di E3 2018 di dalam video di atas.
SCUM boleh didapatkan bagi PC di Steam Early Access pada harga RM39.00.


Anthony Mackie Diumumkan Sebagai Bintang Utama Dalam Siri TV Twisted Metal

Anthony Mackie telah diumumkan sebagai salah seorang pelakon yang bakal membintangi siri televisyen aksi-nyata adaptasi dari video game klasik popular, Twisted Metal.
Mackie, yang cukup dikenali sebagai Sam Wilson atau Falcon (atau kini bergelar Captain America baharu) dalam siri filem Marvel Cinematic Universe, akan menghidupkan watak John Doe dalam siri Twisted Metal, lapor Deadline.
Malah, Mackie turut akan menjadi antara penerbit eksekutif untuk siri ini.
Rhett Reese dan Paul Wernick — gandingan mantap yang sebelum ini menulis untuk filem Deadpool dan Zombieland — akan turut bertindak sebagai penerbit eksekutif.
Siri ini akan ditulis oleh Michael Jonathan Smith, yang sebelum ini terkenal sebagai penulis dan penerbit siri TV Cobra Kai.
Adaptasi ini akan mengisahkan seorang orang luar yang bermulut celupar, diberikan peluang kedua untuk membaiki kehidupan. Tapi sebelum itu beliau perlu menghantar satu pakej misteri ke satu lokasi di dalam persekitaran pasca-apokalips. Melalui bantuan temannya yang menggila, beliau akan diganggu dengan geng-geng kenderaan yang memusnahkan serta lain-lain marabahaya, termasuklah badut gila yang memandu trak ais krim, yang ramai kenali sebagai Sweet Tooth.
Siri TV Twisted Metal kini sedang diterbitkan oleh Sony Pictures TV dan PlayStation Productions.


Dapatkan Patch Liga Malaysia 2019 Serta Pasukan Kebangsaan Dalam PES 2019 Untuk PS4 Sekarang!

Tahun baru, musim bola sepak baru, dan semestinya patch baru!

Ia tidak mengambil masa yang terlalu lama untuk pasukan pereka patch PES tempatan untuk mengeluarkan patch musim baru. Setelah kira-kira sebulan musim 2019 bermula, PESLOXdesign telah mengeluarkan patch Liga Malaysia 2019 untuk PES 2019 bagi platform PS4.

JomGaming telahpun diberi kesempatan untuk mencuba patch ini, dan seperti biasa, hasil yang diberikan adalah sangat berkualiti. Apa yang ada dalam versi kali ini? Patch ini membawakan 20 pasukan dalam Liga Malaysia — 12 pasukan dari Liga Super dan 8 pasukan dari Liga Perdana — serta, pasukan kebangsaan Malaysia.

Selain patch liga tempatan yang sudahpun cukup menarik ini, mereka turut menyediakan patch untuk liga-liga luar negara sebagai bonus seperti Liga Perdana Inggeris, La Liga, Bundesliga dan lain-lain.

Korang boleh layan 3 video di bawah untuk saksikan bagaimana patch ini beraksi dalam game PES 2019.

Dah tengok? Menarik, kan? Melalui kualiti yang dihasilkan, harga yang dikenakan boleh dikatakan berpatutan. Korang boleh dapatkan patch ini dengan harga RM50.
Lebih menarik, harga ini bukan sahaja untuk satu patch ini sahaja. Ketika dihubungi JomGaming, mereka mengatakan yang malah ia akan memberikan kemaskini pada masa akan datang, walau bagaimanapun apakah kandungannya masih dirahsiakan.
Untuk dapatkan patch ini, korang boleh hubungi mereka melalui laman Facebook MSL Patch PESLOXdesign atau Whatsapp ke 012-2261512.


Angry Birds Kini Menaja Everton FC, Para Peminat Berang Dengan Jenama Berwarna “Merah” Ini

#RedIsABlue
Sebuah video game menaja pasukan bola sepak – pastinya suatu perkhabaran yang jarang-jarang sekali kita dengar. Tetapi itulah yang berlaku antara game mobile yang pernah menjadi fenomena global suatu ketika dulu ini dengan sebuah kelab bola sepak Inggeris.

👕 | #EFC has signed a shirt sleeve partnership with @Rovio – the games giant behind the @AngryBirds franchise.
➡ https://t.co/g9B82dwYwC pic.twitter.com/3Exw4NrcPE
— Everton (@Everton) September 17, 2017
Everton FC telah menandatangani sebuah kerjasama dengan Angry Birds, yang mana logo game mobile ini akan diletakkan di jersi kelab dari Merseyside itu di bahagian kiri lengan. Jersi berwajah baru itu dijadualkan akan membuat penampilan pertamanya semasa pertembungan dengan Manchester United di Olf Trafford pada hari Ahad ini.
Dalam satu video yang dimuatnaik, watak dalam game ini, yang bernama Red, telah kelihatan secara simbolik menandatangani perjanjian bersama Everton. Kempen #RedIsABlue juga dilancarkan.

Kerjasama ini menimbulkan sedikit kemarahan kepada para peminat tegar Everton kerana watak Angry Birds ini berwarna merah. Seperti kita tahu, warna merah ini adalah umpama pantang kepada sejarah kelab Everton, memandangkan warna keramat musuh tetangganya, Liverpool adalah merah.
Walau bagaimanapun, Everton telah mengesahkan bahawa logo Angry Birds yang terdapat di jersi itu nanti tidak akan ada warna merah. Sebaliknya ia hanya akan menggunakan warna putih.

There will be no red on the Everton kit – it will be the @AngryBirds logo, as modelled by Red in the launch graphic. #RedIsABlue
— Everton (@Everton) September 17, 2017

👕 | A first look at our sleeve sponsor, @AngryBirds, as part of our new partnership with @rovio… #RedIsABlue pic.twitter.com/bgLg74ov6W
— Everton (@Everton) September 17, 2017


Epic Akan Hentikan Hak Eksklusif Di Store Jika Steam Bahagikan Perkongsikan Hasil 88/12

Setelah sekian lama Steam mendominasi platform jualan game di PC, Epic Games Store muncul untuk mencabarnya.

Salah satu langkah Epic yang membuatkan lebih banyak pembangun video game untuk melancarkan game mereka di Epic Games Store adalah disebabkan pembahagian perkongsian hasil 88/12 — iaitu 88 peratus diberi kepada pembangun dan 12 peratus diberi kepada Epic Games.
Kemudian, Epic turut menekan Steam dengan menandatangani perjanjian hak eksklusif —  bermakna untuk platform PC, sesebuah game itu hanya dikeluarkan di Epic Games Store, dan tidak dilancarkan di platform lain, termasuklah Steam. Ini telah menimbulkan ketidaksenangan kepada sesetengah pihak kerana dilihat umpama Epic ingin memonoli pasaran di PC.
Game AAA terbaru yang bakal dilancarkan secara eksklusif di Epic Games Store (untuk PC) ialah Borderlands 3.
JomBaca: Rasmi! Tarikh Pelancaran Dan Platform Untuk Borderlands 3 Diumumkan Dalam Satu Trailer Terbaru

Terbaru, menjawab dakwaan ini, CEO Epic, Tim Sweeney telah mendedahkan pendirian syarikat itu. Kata beliau:
“Kalau Steam komited untuk perkongsian hasil 88% secara kekal untuk semua pembangun dan penerbit tanpa sebarang syarat besar, Epic akan terus mengadakan pengunduran daripada eksklusif (dalam masa sama menghargai komitmen rakan kongsi) dan mempertimbangkan untuk meletakkan game kami sendiri di Steam.”

If Steam committed to a permanent 88% revenue share for all developers and publishers without major strings attached, Epic would hastily organize a retreat from exclusives (while honoring our partner commitments) and consider putting our own games on Steam.
— Tim Sweeney (@TimSweeneyEpic) April 25, 2019
Kenyataan “tanpa sebarang syarat” pastinya merujuk kepada syarat berperingkat yang dikenakan Steam terhadap game yang ingin diletakkan di platform tersebut. Steam akan membahagikan perkongsian hasil sebanyak 70/30 untuk game yang tidak berjaya terjual melebihi USD10 juta. Untuk game yang melebihi angka USD10 juta, pembahagian 75/25, manakala game yang berjaya terjual melebihi USD50 juta, akan mendapat 80/20 — sesuatu yang masih rendah berbanding di Epic Games Store yang mengenakan 88/12 tanpa sebarang syarat.

Menarik untuk kita saksikan apa yang bakal terjadi selepas ini. Apakah langkah seterusnya pihak Steam atau adakah mereka akan menjawab kenyataan Epic ini? Sama-sama kita nantikan.
Sumber: Eurogamer


Naughty Dog Keluarkan Video Khas Meraikan Ulangtahun Kedua Pendedahan The Last of Us Part II

Dua tahun lalu, pada hari ini, kita semua telah dikejutkan dengan satu pengumuman game sekuel yang sangat dinantikan ramai, iaitu The Last of Us Part II — diletakkan sebagai penutup kepada PlayStation Experience (PSX) 2016.

Video trailer yang memaparkan Ellie, memetik gitar, sambil tangan, baju dan mukanya berlumuran dengan darah. Kemudian memaparkan pula kehadiran Joel yang bertemu dengan Ellie.
Bagi meraikan ulangtahun kedua pendedahan game ini kepada umum, Naughty Dog telah mengeluarkan satu video baru, mengingatkan kembali bagaimana terujanya para peminat PlayStation apabila menyaksikan trailer tersebut pada dua tahun lalu. Video ini memperlihatkan reaksi para peminat menonton trailer tersebut buat kali pertama, sama ada yang berada di dewan PSx 2016, mahupun yang berada di rumah.
Korang boleh tontonnya di bawah:

The Last of Us Part II masih lagi belum ada tarikh pelancarannya. Apa-apa pun, yang pasti, ia akan dilancarkan secara eksklusif di PS4.


Call of Duty: Infinite Warfare: Livestream Dedahkan Banyak Kandungan Tambahan!

Lewat malam tadi, Infinity Ward telah mengadakan livestream yang memaparkan banyak game modes tambahan bagi game Call of Duty terbaru yang dibangunkan mereka.

Antara yang dipaparkan oleh Taylor Kurosaki dan Jacob Minkoff dari Infinity Ward ini adalah aspek penceritaan dalam campaign mode, zombie mode dan multiplayer mode!
Campaign Mode
Menurut mereka, Bumi di dalam Infinite Warfare adalah bergantung kepada sumber yang diperolehi daripada koloni-koloni perlombongan di merata sistem suria. Berikutan itu, Settlement Defense Front merupakan kumpulan pengganas fascist yang ingin merebut kuasa dan mengawal kesemua koloni ini untuk menakluki ekonomi Bumi!
Peperangan akan bermula di Bumi dan berlanjutan sehingga ke angkasa lepas. Kita akan dapat menikmati peperangan angkasa menggunakan spaceships dan juga peperangan FPS sambil terapung di dalam suasana graviti sifar!
Infinite Warfare cuba memaparkan peperangan angkasa lepas secara realistik – maka tiada aliens ataupun makhluk asing akan disertakan dalam game itu nanti.
Multiplayer Mode
Kemudian, multiplayer designer Joe Cecot pula membentangkan kandungan multiplayer mode. Khabarnya, kita akan dapat berperang di Bumi, angkasa lepas dan planet-planet lain! Juga terdapat satu map yang akan bertempat di sebuah stesen angkasa!
Pelbagai items dan mechanics multiplayer juga khabarnya akan dapat dimainkan. Aspek peperangan spaceships di angkasa lepas juga mungkin akan dibangunkan!
Zombie Mode
Kemudian project director Brian Bright pula telah mengesahkan zombie mode akan dibangunkan oleh Infinity Ward. Seperti kebiasaan, zombie mode akan berlangsung di dalam universe berlainan dari Infinite Warfare dan menggambarkan ianya nanti sebagai ‘truly unique and different’.

Untuk lebih mendalami segala aspek game Infinite Warfare itu nanti, korang boleh layan livestream yang disertakan di atas.
Acara pengumuman berikutnya bagi Infinite Warfare ini nanti adalah pada bulan Jun ini di E3. Sama-sama kita nantikan.


Pembangunan Anthem NEXT Telah Dibatalkan, Umum BioWare

BioWare telah mengumumkan yang pembangunan Anthem NEXT telah dibatalkan. Walau bagaimanapun, live service untuk game Anthem sedia ada akan terus disokong seperti apa yang mereka lakukan sekarang.
Anthem NEXT merupakan sebuah projek untuk membentuk semula secara keseluruhan game asal Anthem kepada sesuatu jauh lebih baik selepas pelancaran yang begitu teruk pada awal 2019. Ia bolehlah dikatakan langkah yang cuba diikut seperti mana yang dilakukan oleh No Man’s Sky Next dan Destiny: The Taken King.
Namun, nampaknya projek reboot ini telah dibatalkan oleh EA dan BioWare. Dalam kenyataan yang dikeluarkan, penerbit eksekutif Anthem, Christian Dailey berkata:
“Pembangunan game adalah sukar. Keputusan-keputusan seperti ini bukan mudah. Bergerak ke hadapan, kami akan mengalihkan fokus kepada usaha sebagai sebuah studio dan memperkuat Dragon Age seterusnya, game-game Mass Effect dalam masa sama terus menyediakan kemaskini untuk Star Wars: The Old Republic.”
Antara faktor pembatalan projek ini yang disebutkan adalah bagaimana pandemik COVID-19 telah memberi kesan kepada produktiviti studio itu. Mereka turut memohon maaf kepada komuniti Anthem yang menantikan pembaharuan ini.


Josef Fares Merasakan Kebanyakan Game Single-Player Sekarang Terlalu Panjang

Sejak beberapa tahun belakangan ini, nama Josef Fares sering meniti di bibir gamer. Dari mengeluarkan kata-kata carutan semasa acara secara langsung The Game Awards, sehinggalah kepada membikin game-game co-op yang mengagumkan.
Terkini, beliau tampil dengan satu kenyataan yang agak pedas. Kali ini, beliau menyatakan bahawa kebanyakan game-game single-player sekarang terlalu panjang sehingga membosankan.
“Saya yakin yang banyak game single-player terpaksa dimainkan terlalu panjang dan mekanisme digunakan terlalu panjang,” kata Fares dalam satu temuramah bersama Inverse. “Game menjadi terlalu panjang.”
“Ia sangat aneh orang ramai mahu game boleh diulang-main semula (replayability). Dah kenapa kita bercakap tentang replayability? Kamu tahu tak berapa peratusan pemain yang sebenarnya ulang-main semula sesebuah game? Saya tak pasti sama ada ini betul, tapi saya yakin pemain yang beli game tapi tak pernah main sekali pun lebih tinggi peratusannya berbanding mereka yang ulang-main semula. Tapi, kita masih fokus terhadap sebilangan kecil itu.”
Beliau kemudian mengambil contoh The Witcher 3. Fares mengatakan daripada 25 juta unit terjual, hanya 30 peratus pemain yang menghabiskannya. Ertinya, sekitar hanya 7.5 juta pemain yang menghabiskannya, manakala 17.5 juta lagi tidak pernah habiskan pun. Fares mempersoalkan mengapa kita masih bercakap tentang replayability.
Beliau kemudiannya memuji game terbaharu daripada studio pimpinannya, It Takes Two. Fares berkata ketika membangunkannya, mereka tidak pernah memikirkan replayability, tetapi pemain tetap merasakan berbaloi untuk ulang-semula game itu.
“Kalau pengalaman itu direntak dengan baik, kamu akan rasa nak main game itu semula. Itu mungkin sebabnya kenapa kamu rasa It Takes Two boleh dimainkan semula, sebab rentaknya (pacing) cantik.”
“Ironinya, It Takes Two berbaloi dimainkan semula, tetapi kita tak pernah ada niat pun.”
JomGaming sedang bermain It Takes Two dan akan mengeluarkan review kami tidak lama lagi. Secara ringkasnya, kami boleh katakan Fares layak untuk mengatakan sebegitu kerana setakat ini, apa yang disajikan dalam game ini sangatlah menghiburkan.


Dapatkan Jersi & Logo Liga Malaysia Dalam PES 2016!

Seperti yang korang ketahui, pemain berupaya mencipta dan mengubahsuai jersi & logo dalam PES 2016, eksklusif di PS4.
Impian para pemain untuk memasukkan pasukan-pasukan kegemaran masing-masing akan dapat dicapai dengan hasil usaha seorang pemain dan peminat setia siri PES, Alpacino Cilox.

Beliau dengan gigihnya telah mencipta kesemua pasukan Liga Super Malaysia bagi musim 2015, lengkap dengan logo, jersi dan gambar pengurus.
Kami telah diberi peluang oleh beliau untuk mencubanya dan setelah mengaplikasikan ke dalam game, ia adalah sangat cantik. Hasil ciptaan yang beliau rekakan adalah sangat berkualiti dan setiap logo, tajaan dan tulisan yang terdapat di jersi adalah sangat terperinci serta sungguh real. Gambar yang telah diberikan juga adalah beresolusi tinggi.
Korang boleh lihat beberapa screenshot yang telah kami ambil di bawah:
Juara Piala Malaysia 33 kali, Selangor menentang Pahang
Para pemain kelihatan macho sebelum sepak mula
Juara Piala AFC 2015, JDT memulakan sepak mula
Dengan hasil usaha dan masa yang telah diperuntukkan beliau untuk mencipta semua ini, bayaran yang dikenakan adalah sangat berpatutan. Dengan RM20, korang akan mendapat jersi dan logo untuk semua pasukan Liga Super & Liga Perdana bagi musim 2015.
Bagaimana pula untuk musim 2016? Korang jangan risau. Beliau mengatakan logo dan jersi untuk kesemua pasukan Liga Malaysia unuk musim 2016 bakal tiba dan dijangka siap pada bulan Mac 2016. Korang boleh mula pre-order untuk musim 2016 dengan harga RM30.

Selain itu, beliau juga mengambil tempahan untuk merekabentuk jersi-jersi khas atas permintaan, dengan mengenakan harga RM20 untuk mendapatkan tiga jersi (Home, Away & Penjaga gol). Beliau juga boleh mereka jersi-jersi klasik seperti yang terdapat pada era 90-an dan 80-an!
Dan sebagai peminat tegar Liverpool sejak azali, apa lagi, penulis pun cubalah jersi Liverpool untuk musim 2004/2005!
Masih terngiang-terngiang mengenangkan penalti Alonso yang menyamakan kedudukan 3-3 pada malam yang penuh kejaiban

Ingin mengetahui lebih lanjut mengenai perkara ini? Korang boleh like Facebook page PESCILOXdesign.
JomBaca: PES 2016: Boleh Beli or Boleh Blah?!


Selepas Kira-Kira Sedekad, EA Umumkan Game Skate Baharu Sedang Dibangunkan

Setelah hampir sejam bersiaran, EA Play Live yang berlangsung pagi tadi ditutup dengan satu game kejutan yang sekian lama dinantikan ramai.
EA telah mengumumkan bahawa sebuah game dari francais Skate sedang dibangunkan. Ia merupakan salah satu francais milik EA yang saban tahun diminta hangat oleh para peminat — sekaligus menjadi pengumuman pembangunan game ini sebagai kejayaan kepada para peminat yang sentiasa mendesak EA.
Walau bagaimanapun, itu sahajalah yang diumumkan mereka. Tiada sebarang butiran lain yang didedahkan. Berjudul Skate 4 atau akan di-reboot? Platform mana? Bila tarikh pelancaran? Masih menjadi tanda tanya.

Skate is Back! pic.twitter.com/EAQgt95HW2— Electronic Arts (@EA) June 18, 2020


The Witcher 3: Blood and Wine DLC Dijangka Bakal Tiba Tidak Lama Lagi!

CD Projekt RED telah mengumumkan seni reka bagi DLC terbaru mereka iaitu Blood and Wine melalui akaun Twitter mereka!

Here's the official cover artwork for The Witcher 3: Wild Hunt — Blood & Wine! pic.twitter.com/zVcXJ66Jq5
— CD PROJEKT RED (@CDPROJEKTRED) April 14, 2016
Studio CD Projekt RED buat masa ini masih belum mengumumkan sebarang info mengenai jalan cerita DLC. Namun begitu, mereka menjanjikan DLC ini memerlukan masa lebih kurang selama 20 jam untuk diselesaikan.
Pasti peminat-peminat The Witcher tak sabar menemani Geralt mengembara ke kawasan baru yang dikenali sebagai Toussaint.
Nantikan update seterusnya dari JomGaming mengenai The Witcher 3: Blood and Wine.


Ini Gambar Pertama Tom Holland Sebagai Nathan Drake Dalam Filem Uncharted

Selepas tergendala selama kira-kira 10 tahun, dan bertukar seramai tujuh pengarah, akhirnya kita buat pertama kalinya dapat melihat Nathan Drake dalam dunia nyata.
Bintang utamanya, Tom Holland telah memuatnaik gambar beliau di Instagram ketika menggayakan kostum Nathan Drake untuk filem Uncharted yang mana ia masih lagi dalam penggambaran. Korang boleh lihatnya di bawah.

         View this post on Instagram            A post shared by Tom Holland (@tomholland2013)

Di samping itu, pelakon suara Nathan Drake dalam siri video game Uncharted yang dibangunkan Naughty Dog, Nolan North turut mendedahkan gambar beliau ketika melawat set penggambaran filem tersebut dan bertemu dengan Tom Holland sendiri. North menyifatkan melihat Holland adalah seperti “memandang ke arah cermin”, dan berasa bangga melihat Holland meneruskan legasi Drake.

Like looking into a mirror! Proud to have @TomHolland1996 continuing the Drake legacy! Absolutely smashing it!Thanks for the set visit!!@unchartedmovie pic.twitter.com/sfiFYUJVyH— Nolan North (@nolan_north) October 22, 2020

Sebelum ini, orang kuat Naughty Dog, pembangun yang membawakan kita siri Uncharted, Neil Druckmann turut melawat set penggambaran filem Uncharted, dan beliau nampaknya cukup senang dengan Tom Holland sebagai pelakon utama.
Filem Uncharted ini akan diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom. Ia akan dibintangi oleh Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem ini dijadualkan akan ditayangkan pada Julai 2021.


Elgato Game Capture HD60 Pro: Boleh Beli or Boleh Blah!?

Antara pelbagai jenis game capture card yang ada, mengapa Elgato? Saya memilih Elgato HD60 Pro atas nasihat beberapa rakan streamers, harga berpatutan, dan ada bantuan soal-jawab troubleshooting yang jelas difahami di laman web Elgato Gaming.
JomBaca: JomUnbox: Elgato Game Capture HD60 Pro – Capture Card Untuk Gamer Multi-Platform!
Tetapi bak kata rakan gamer (peracun) Devilspade, sebaik sahaja menjejak ke alam teknologi PC, memang tidak boleh pulang balik. Ia bermula dengan satu game capture card; beberapa minggu kemudian, bilik saya pula menjadi studio streamer.
Jom baca punca ketagihan Liza Langkasuka ke alam streaming, Elgato Game Capture HD60 Pro – Boleh Beli or Boleh Blah!?

Kuasa Game Capture
Elgato Game Capture HD60 Pro adalah alat peranti tahap tinggi untuk memudahkan games merakam video dari PS4, Switch, Xbox One atau mana-mana alat gaming dengan output HDMI. Di samping itu, ia juga boleh menayangkan live streaming terus ke Internet. Berbeza dari siri Elgato HD yang lain, HD60 Pro berasaskan kad PCI. Ini menyebabkan ia kurang praktikal bagi gamer laptop atau sesiapa yang ingin berkongsi alat antara rakan streamers.

Reka bentuk kad sendiri adalah papan PCB hitam dengan penutup badan warna hitam dengan beberapa lubang ventilasi. Ia bersaiz agak kecil/sederhana dan juga disediakan satu braket I/O plate kecil yang membolehkan kad ini disambungkan pada mana-mana kes CPU besar atau kecil.
Kad ini mempunyai dua slot HDMI; satu slot input dari alat gaming (konsol atau PC) dan satu slot output untuk disambungkan pada monitor lain secara kaedah laluan passthrough.
Cara memasang adalah senang; masukkan card elok-elok di mana-mana slot PCIe 1x/4x/8x/16x di dalam CPU. Pergi ke laman web Elgato Gaming dan muat turunkan program driver terkini. Kemudian, sambungkan wayar-wayar HDMI pada konsol dan monitor TV dan justeru, korang boleh mulakan sesi streaming!

Isu Semasa Streaming dengan PS4
Konsol yang saya gunakan untuk streaming adalah PS4. Salah satu isu utama semasa persediaan sistem dan  pembukaan streaming pertama adalah konfigurasi audio dengan konsol PS4. Tabiat saya adalah memasang 3.4mm analog jack pada kontroler DS4 untuk penggunaan headset dan mikrofon.
Tetapi secara am, sistem PS4 menutup audio HDMI bila ia mengesan headset disambungkan pada DS4. Ini supaya menghalang bunyi gema echo antara headset gamer dan speaker besar di TV. Tetapi ini juga menyebabkan kad game capture tidak dapat merakamkan signal audio PS4 untuk streaming dan hanya dapat menyiarkan visual PS4 sahaja.
Walaupun isu ini tidak timbul jika hanya memainkan game secara terus dari audio TV, ia agak susah/tidak selesa untuk berkomunikasi dengan rakan-rakan dalam party chat, terutamanya dalam game multiplayer. Untungnya, Elgato telah membuat solusi untuk masalah ini dengan wayar Gaming Chat Link.

Wayar Chat Link dipasang antara DS4 dan headset untuk ‘menangkap’ audio game dari kontroler dan menyambungkannya pada PC dan system Elgato. Ini membolehkan audio yang boleh didengar oleh gamer juga akan disiarkan semasa livestream. Suara gamer sendiri pula dirakam serentak dengan USB mikrofon pada PC. Inilah sebab adanya sebilangan game PS4 streamers dilihat akan memakai headset dan juga menggunakan mikrofon semasa livestream.

Butir-butir konfigurasi ini dan bermacam-macam lagi berkenaan HD60 Pro banyak terdapat di video tutorial dalam channel YouTube Elgato.
Software Game Capture
Walaupun HD60 Pro boleh dikonfigurasikan dengan sistem streaming terkini seperti OBS dan XSplit, Elgato juga menyediakan program sendiri Game Capture HD yang senang digunakan dan cepat difahami. Ciri yang paling ketara dalam software ini adalah fungsi Instant Gameview, sebuah skrin paparan pratonton yang gamers boleh meneliti seperti yang disiarkan di livestream.
Instant Gameview membolehkan korang gaming dan stream dengan monitor PC tanpa kaedah laluan passthrough dengan monitor kedua. Ini elok untuk gamers dengan sumber terhad. Semasa membuat ujian livestream, saya mendapati fungsi pratonton ini adalah sangat stabil dengan sedikit lag yang hampir tidak boleh dikesan. Lag ini juga sedikit lebih ketara bila membuat video rakaman serentak dengan siaran livestreaming.

Walaupun ianya tidak sangat mengganggu sesi gaming, saya tidak mengesyorkan gaming terus dari Instant Gameview untuk game yang memerlukan tindakbalas pantas seperti FPS. Malah, saya lebih menggunakan fungsi ini untuk membuat penyesuaian corak templat overlay semasa streaming seperti memasang logo, stream chat, dan senarai pengikut.

Selain itu, streamer juga boleh memilih untuk membuat eksport rakaman livestream kepada beberapa bentuk format berlainan. Contohnya rakaman game tanpa templat overlay atau webcam, rakaman webcam sahaja, rakaman ulusan commentary dari gamer, dan lain-lain.

Sekiranya livestream dijalankan tetapi tidak memasang rakaman video stream serentak, program Game Capture juga mempunyai fungsi merakam secara automatik di belakang. Streamer boleh menyusun konfigurasi waktu timeline rakaman ke masa saat yang dicari dan tekan butang Record. Ia akan merakam semua bahagian yang sudah berlalu secara flashback. Ciri ini amat berguna bila tersempak mana-mana pekara luar biasa dalam game.
Secara keseluruhan, program Game Capture adalah sistem software yang mudah digunakan untuk membuat livestreaming dan beberapa penyesuaian streaming overlay serta membuat rakaman gaming video dan penyuntingan asas untuk video.
Livestreaming dan Rakaman Game Video
Dengan platform streaming YouTube, Twitch, dan Facebook, pengalaman saya semasa membuat livestreaming dengan HD60 Pro adalah baik dan senang dimainkan. Kualiti video livestreaming juga boleh dinaiktaraf, 720p-30fps jika menggunakan Facebook atau 1080p-60fps jika bertukar pula pada Twitch dan Youtube. Sistem juga mempunyai kemudahan support dengan platform multi-streaming Restream.io jika korang mempunyai akaun peribadi.

Beban CPU, aliran audio, dan tahap kualiti livestreaming berdasarkan pada konfigurasi yang ditetapkan, tetapi program sendiri dapat mengesan jika ada mungkinnya masalah akan timbul dan memberi cadangan alternatif. Contohnya percanggahan audio HDMI dengan audio PC atau konfigurasi kualiti livestreaming adalah terlalu tinggi untuk muatan bandwidth Internet yang digunakan.
Sumber: https://help.elgato.com/customer/portal/articles/1791519-improving-streaming-performance-in-elgato-game-capture-hd-2-software
Streamer juga boleh merakamkan sesi livestream dengan membuat video rakaman serentak tahap 1080p-60fps terus pada hard drive PC dalam satu format master copy. Ini adalah elok jika streamer ingin muatnaik rakaman streaming pada YouTube atau Facebook dalam kualiti video terbaik.
Keputusan – Boleh Beli or Boleh Blah!?
Asalnya, saya membeli kad game capture dengan hasrat dapat membuat streaming gameplay konsol PS4 tanpa halangan konfigurasi PlayStation Network. Contohnya suara gamers dalam party chat yang tidak boleh dirakamkan atau gameplay dari mana-mana game terbaru yang disekat dari streaming di hari pelancaran.
Kebanyakan konsol-konsol masa kini sudah mempunyai fungsi merakam aksi gaming, membuat livestreaming, dan berkongsi klip video. Justeru HD60 Pro merupakan satu produk khusus dengan pelbagai kelebihan. Dengan ciri-ciri fungsi lengkap dan sokongan dengan sistem streaming 3rd-party yang terkenal, ianya adalah bagi gamers yang benar-benar berdedikasi dalam merantau dunia games streamer.

+ Kualiti rakaman yang tinggi
+ Senang dan pantas untuk membuat livestreaming
+ Boleh membuat video rakaman serentak dengan siaran livestreaming
+ Program Game Capture dengan reka bentuk UI yang mudah difahami
+ Banyak kemudahan video tutorial di laman YouTube Elgato

– Kad PCI-E tidak praktikal untuk berkongsi antara rakan streamers
– Fungsi Instant Gameview tidak elok untuk game gerak pantas seperti FPS
– Ciri-ciri pengubahsuaian rakaman video adalah terlalu asas

Elgato Game Capture HD60 Pro boleh didapati di mana-mana laman web membeli-belah seperti Lazada.com.my dan Ubuy.com.my dengan harga RM989. Klau korang ada apa-apa soalan, kemukakanlah pada Kak Liza @ Facebook Liza Langkasuka ;).


Flash Vision Dedahkan Senarai Roster Untuk Pemain FIFA Pertama Mereka – Team Infinite

Flash Vision, pasukan esports yang cukup terkenal dalam komuniti game fighting, baru sahaja mengumumkan senarai roster untuk game siri FIFA.

Selepas memiliki pasukan esports untuk Street Fighter V, Tekken 7 dan King of Fighters 14, kini mereka melebarkan sayapnya dengan mendedahkan 7 pemain yang akan membawa nama Flash Vision di arena FIFA pula. Menggunakan nama hadapan “AMG.FV | TI”, berikut adalah senarai 7 pemain tersebut:
1. AMG.FV | TI_RaFa (Pengurus Pasukan)
2. AMG.FV | TI_aRamiS (Ketua Pasukan)
3. AMG.FV | TI_KATHiRES
4. AMG. FV | TI_ArmaNis
5. AMG.FV | TI_FENRIR
6. AMG.FV l TI_Samorai
7. AMG.FV | TI_aLii
Pasukan ini mendapat tajaan Flash Vision, Armaggeddon, eGG Network, Genysis esports dan Geek Empire.


Saksikan Elder Dragons Tunjukkan Taring Dalam Trailer Terbaru Monster Hunter: World, Tarikh Final Beta Diumumkan

Adakah anda sudah bersedia?

Capcom mengacah lagi peminat Monster Hunter dengan trailer baru memaparkan tiga raksasa gergasi yang pernah muncul dalam dunia Monster Hunter sebelum ini.
Pemburu akan menentang kuasa dengan Kushala Daora, raksasa yang dilitupi seluruh badan dengan plat besi dan berkebolehan untuk menjana puting beliung bagi menolak pemburu. Raksasa kedua, Teostra boleh membuatkan pemburu akan terperangkap dalam kepanasan api menjulang Teostra jika tidak berjaga-jaga. Satu lagi raksasa adalah Dodogama, pemakan batu yang mempunyai air liur unik yang boleh mengunyah batu sehingga menjadi letupan besar, satu campuran berbahaya yang diludahkan kepada pemburu.
Anda boleh saksikan trailer Elder Dragons di bawah:

Kandungan DLC percuma turut didedahkan pada akhir trailer ini iaitu kedatangan kembali raksasa Deviljho.
Kepada yang belum berkesempatan untuk merasa beta Monster Hunter: World, ini adalah peluang keemasan anda kerana beta terakhir untuk PS4 akan bermula pada 19 Januari (pukul 10 pagi) sehingga 22 Januari (pukul 10 pagi). Beta terakhir masih mengekalkan quest memburu sebelum ini iaitu Great Jagras, Anjanath dan Barroth tetapi kali ini,  menambah lagi raksasa baru iaitu Nergigante.
Monster Hunter: World akan dilancarkan terlebih dahulu untuk PS4 dan Xbox One pada 26 Januari 2017. Namun, pengguna PC harus tunggu terlebih dahulu kerana versi PC akan dijangka bakal tiba pada musim luruh tahun ini.


Hello Games Umumkan ‘Foundation Update’ Untuk No Man’s Sky

Setelah 9 minggu mendiamkan diri, akhirnya studio Hello Games bersuara mengenai No Man’s Sky.

Diumumkan oleh Hello Games, ‘Foundation Update’ ini akan berfokus pada pembinaan markas(base building) yang akan menjadi asas kepada semua kemaskini yang akan diberikan pada masa akan datang. Namun begitu, masih tiada tarikh tetap bila ianya akan diterbitkan.
Hello Games juga menyatakan bahawa walaupun mereka mendiamkan diri, tetapi mereka sedang aktif mengambil respon dan ingin membetulkan keadaan No Man’s Sky.
Sebelum ini, No Man’s Sky telah diletakkan di bawah siasatan Advertising Standards Authority (ASA), sebuah agensi yang mengawal kualiti pengiklanan di United Kingdom kerana melakukan promosi yang “menipu” pembeli.


Jom Mula Dari Sekarang Belajar Bawa Kereta Kebal Dalam Battlefield 1!

Battlefield 1 mungkin masih mempunyai beberapa bulan sebelum game penuhnya dilancarkan. Namun, ia tidak menghalang untuk kita melakukan homework lebih awal!

Dalam video terbaru LevelCap, beliau telah memberikan beberapa tips dan tricks yang perlu pemain Battlefield 1 ketahui untuk mengendalikan sesebuah kereta kebal.
Secara asas, kereta kebal yang ditampilkan dalam Battlefield 1 mempunyai tiga jenis, iaitu Heavy Tank, Light Tank dan Landship. Seperti yang telah kami laporkan sebelum ini, apabila setiap kali respawn, pemain boleh memilih mana-mana kereta kebal yang diingini – tidak terhad kepada jumlah kereta kebal yang sedang digunakan oleh pemain lain.

Apabila pemain memilih untuk menggunakan kereta kebal, secara automatik pemain akan diberikan Class Mechanic. Terdapat dua cara bagaimana para pemain boleh me-repair kereta kebal masing-masing:

Pemain boleh repair di dalam kereta kebal sendiri dengan menekan suatu butang (tidak perlu keluar). Namun ia akan menjadi immobilized (tidak boleh bergerak)
Cara tradisional, iaitu dengan keluar dari kereta kebal tersebut dan repair-nya dengan mengetuk kereta kebal menggunakan gajet hammer.

Menariknya, sekiranya pemain telah spawn menggunakan Class lain, anda tetap boleh membawa kereta kebal semasa mid-game, namun ia tidak akan menukar anda ke Class Mechanic. Bermakna, anda tidak boleh repair semasa dalam kereta kebal ataupun memiliki hammer untuk pemain repair di luar kereta kebal.
Tak perlulah kami terangkan kepada anda pula mengenai tips-tips membawa kereta kebal ini dengan lebih lanjut. Biar sifoo LevelCap ajarkan. Jom layan dan ambil catatan:

Battlefield 1 akan dilancarkan di PC, PlayStation 4 dan Xbox One pada 21 Oktober 2016.
JomBaca: Saksikan Keindahan Battlefield 1 Dalam Video Cinematic Ini!


Division Belasah Destiny – Ubisoft Main Taktik Promosi Kotor!

Tom Clancy’s The Division akan dilancarkan dalam beberapa hari sahaja lagi, dan kehangatannya kian terasa dengan kontroversi terbaru.

Dalam Ubisoft semakin rancak untuk mempromosikan franchais terbaru mereka, The Division, nampaknya mereka telah melakukan sebuah promosi yang sangat mengelirukan.
Dalam sebuah promosi yang telah Ubisoft hantar melalui e-mel, ia memetik kata-kata GameZone.com, yang kononnya ia mengatakan The Division “blows Destiny out of the water”. Namun, bukan itulah kisah sebenarnya.

Dalam artikel tersebut, penulis Tatiana Morris sebenarnya mengatakan bahawa “The Division blows Destiny out of the water with 6.4 million beta players“. Beliau sebenarnya mengatakan bahawa The Division mengalahkan Destiny dengan 6.4 juta pemain beta di PC, Xbox One dan PS4, di mana Destiny pada versi beta-nya hanya mengumpulkan 4.6 juta pemain di Xbox One, Xbox 360, PS4 dan PS3.

Dalam artikel tersebut, beliau tidak langsung membandingkan kualiti atau gameplay The Division adalah lebih baik daripada Destiny – apatah lagi membandingkan hasil jualan kedua-dua game tersebut kerana The Division masih lagi belum keluar di pasaran.
Apabila dihubungi Kotaku, Morris mengatakan memang benar Ubisoft ada meminta kebenaran untuk menggunakan penulisan beliau dalam promosi mereka, namun Ubisoft tidak mengatakan bagaimana caranya ia akan digunakan. Memetik kata-kata Morris:

“[Ubisoft] did ask for permission to use the quote; however, they didn’t specify in what way or form it would be used. I think in the future, in an effort to be more transparent with gamers and our audience, I will ask how the quote will be used and where it will be placed.”

Dan korang jangan tak tahu, dalam promosi bergambar tersebut juga, Ubisoft ada memetik kata-kata daripada IGN.com yang mengatakan The Division adalah “Best New Franchise”. Namun, apabila disemak semula, ia adalah kata-kata yang diambil pada E3 2013. Ya, 2013 – 3 tahun yang lepas.

The Division dan Destiny sering dibandingkan disebabkan genre kedua-dua game ini adalah online-RPG-shooter. Para gamers sudah mula menyebutkan bahawa The Division akan mengalahkan Destiny dalam beberapa aspek.
Tetapi, tindakan Ubisoft yang hanya memetik separuh sahaja daripada kata-kata para penulis seterusnya mengeluarkan kenyataan yang mengelirukan dalam promosi rasmi mereka adalah sesuatu yang sangat tidak professional.
Harap Ubisoft belajar sesuatu daripada kontroversi ini.
JomBaca: Naughty Dog Mohon Maaf Kepada Ubisoft, Story Trailer Dikemaskini


Pengasas CDPR Mohon Maaf Atas Isu Cyberpunk 2077, Minta Jangan Salahkan Pembangun

Kira-kira sebulan selepas pelancaran Cyberpunk 2077 yang penuh dengan kontroversi, individu atasan CD Projekt Red telah tampil ke hadapan untuk menjelaskan apa sebenarnya yang telah berlaku dan apa perancangan mereka seterusnya untuk game open-world itu.
Pengasas-bersama CDPR, Marcin Iwinski telah tampil dalam satu video yang berdurasi 5 minit. Beliau menerangkan apakah punca kepada isu yang dihadapi oleh versi di konsol, walaupun versi di PC tidaklah menimbulkan masalah yang terlalu besar.
Secara ringkasnya, beliau mendedahkan yang niat asal mereka adalah untuk menyajikan sesuatu yang epik di platform PC, kemudian hanya melaraskannya ke dalam versi-versi konsol, terutamanya PS4 dan Xbox One. Pada mulanya mereka merasakan ia satu kerja yang mudah, namun beliau mengakui kesilapan itu.
Ketika proses pembangunan, mereka lihat ada penambahbaikan signifikan hari demi hari, sehinggakan yakin yang pasukannya dapat memperbaiki segala isu yang dihadapi pada hari pelancaran.
Iwinski menegaskan yang keputusan untuk tetap melancarkan game itu pada tarikh tersebut merupakan seratus peratus pilihan pihak pengurusan atasan. Beliau memohon agar para peminat jangan menyalahkan para pembangun yang bertungkus-lumus cuba untuk memperbaiki game itu.

Video ini turut mendedahkan apakah perancangan CDPR untuk masa depan Cyberpunk 2077. Mereka telah mendedahkan roadmap Cyberpunk 2077, meletakkan beberapa jangkaan waktu bilakah patch dan DLC baharu akan dilancarkan. Korang boleh lihatnya di bawah:

For more details about the progress being made on Cyberpunk 2077’s further development, including information about updates and improvements, free DLCs, and more, please visit https://t.co/vfY3xxCM1G pic.twitter.com/6U28q8pcVH— Cyberpunk 2077 (@CyberpunkGame) January 13, 2021

Akhir sekali, CDPR memberitahu bahawa versi asli PS5 dan Xbox Series X (bukan backward compatibility dari konsol generasi terdahulu) akan dilancarkan pada separuh kedua tahun 2021.


Kalashnikov AK-566i – Gaming Keyboard Mampu Milik Ni Boleh Beli Ke Boleh Blah!?

“The Ultimate Gaming Gear” tagline yang digunakan oleh Armaggeddon – adakah keyboard Kalashnikov AK-566i ini memang “The Ultimate Gaming Gear”? Jom baca!

Ini adalah Kalashnikov AK-566i, sebuah keyboard buatan Armageddon dari Singapura khas untuk gamers di luar sana. Keyboard ini merupakan aksesori yang mantap untuk pengguna yang tidak setuju dengan keyboard mekanikal. Produk ini bermula dengan harga lebih kurang RM50 di Lazada. Jom kita tengok apa spesifikasinya.
Spill Proof
Keyboard ini mempunyai spesifikasi spill proof yang membuat kan ia salah satu keyboard yang tahan lasak! Ia mempunyai saluran drainage untuk cecair mengalir keluar dari keyboard. Keyboard ini mempunyai tiga lubang untuk air mengalir keluar dan ia boleh dikeluarkan jika diangkat dan dikibas sedikit.

Selepas spill test dan membuat test run keyboard, semua berjalan dengan lancar! Fungsi keyboard untuk menaip juga masih elok, begitu juga dengan fungsinya yang lain.
Lampu LED
Keyboard ini juga mempunyai 3 lampu LED yang boleh bertukar warna kepada Merah, Biru dan Ungu. Pengguna boleh memilih antara tiga lampu ini buat kegemaran mereka untuk menjadikan suasana gaming lebih selesa atau seronok. Tamabahan lagi, keyboard ini mempunyai dimming mode yang membolehkan pengguna menetapkan ketiga-tiga lampu untuk berubah pada kadar yang tertentu.
100 Juta Keystroke
Keyboard ini mempunyai  jangka hayat lebih kurang sebanyak 100 juta keystroke! Lebih menarik, ia bukan sahaja sesuai untuk gamers, malah disarankan untuk bloggers yang suka menaip. Keselesaan menaip menggunakan keyboard ini sangat memuaskan kerana dengan silent keys yang ada pada produk ini.
Anti-Ghosting Gaming Keys
Apakah anti-ghosting gaming keys? Anti-ghosting apabila ditulis pada kotak atau spesifikasi keyboard. Ia bermakna keyboard itu dapat melaksanakan beberapa fungsi keys apabila ditekan. Justeru, untuk pemain hardcore FPS, keyboard ini mempunyai anti-ghosting gaming keys pada WASD dan Arrow keys supaya pergerakan boleh dikesan apabila menekan keys tertentu sekaligus.
Ada LED, Tapi Takde Backlit Keys!
Tetapi, setiap produk ada kelemahannya. Dalam banyak-banyak kelebihan keyboard ini, kekurangannya adalah pada ketiadaan lampu pada keys. Ini membuatkan keyboard ini susah untuk digunakan dalam gelap kerana kesukaran untuk nampak butang untuk ditaip. Bagi gamers yang suka main dalam gelap, keyboard ini tidak boleh berfungsi dengan sepenuhnya.
So, Boleh Beli or Boleh Blah!?
+ Spill proof yang memang berkesan
+ Keselesaan menaip dengan keyboard
+ Anti-ghosting keys pada Arrow keys dan WASD
– Tiada backlight key untuk herman digelap
– Tiada variasi dalam dimming mode dibahagian keyboard
– Tiada system software untuk membuat warna kreatif.
Bagi pendapat penulis keyboard ini memang murah dan sangat selesa jika ada yang jenis senyap-senyap bangun tengah malam dan main game kerana takut dengan parents marah kerana tak tidur lagi. Keyboard ini sangat licik apabila taip dan sangat berkesan. Penulis boleh dapat rasa kenikmatan apabila menekan keys di keyboard ini. Berbaloi ke beli? Sangat berbaloi walaupun pada harga RM50!
[su_box title=”Nota Editor:” box_color=”#ff0000″]Keyboard Kalashnikov AK-566i ini ditaja oleh Armaggeddon Malaysia. Mereka turut menaja headphone dan gaming mouse. Nantikan artikel Boleh Beli or Boleh Blah!? dari kitorang.
[/su_box]


Marvel’s Spider-Man Dah Boleh Dimainkan Sepenuhnya; Memerlukan Beberapa Hari Untuk Habiskan

Insomniac Games sudah mengukuhkan sarang lelabah Spider-Man.

Studio ini mendedahkan bahawa fasa menguji game keluaran mereka seterusnya, Marvel’s Spider-Man berlangsung selama dua hari. Pengarah reka Marvel’s Spider-Man Brian Horton yang baru sahaja menyertai Insomniac Games berkongsi serba sedikit info tentang game open-world action-adventure Spider-Man ini melalui laman Twitter beliau.

Each play through has taken multiple days…long night ahead of me. Goin' back in, Thwip.
— Brian Horton (@BrianHortonArt) January 6, 2018
Menurut kenyataan-kenyataan beliau di atas, Horton sudah bermain Marvel’s Spider-Man sebanyak tiga kali dan setiap playthrough mengambil masa beberapa hari untuk menghabiskan game ini.
Namun, ini bukan menandakan Marvel’s Spider-Man sudah tersedia lengkap sepenuhnya. Kebanyakan pembangun lebih suka menguji game mereka lengkap penuh dari segi jalan cerita tetapi tidak semestinya ujian game itu lengkap dari segi aset yang mungkin memerlukan lagi beberapa penambahbaikan.
Bukan setakat pengarah reka rasa seronok bermain Marvel’s Spider-Man, QA Tester Chris Sosnowski juga mengatakan sesi menguji game selama dua hari bersama semua orang di Insomniac Games amat menyeronokkan.

Most people think that myself and my coworkers get paid to play video games all day. For the past two days that's actually exactly what happened. #SpiderManPS4 is pretty rad, yo.
— Chris Sosnowski (@the_Willard) January 6, 2018
Anda mesti tertanya kenapa pengarah reka boleh main beberapa hari tapi QA Tester hanya main dua hari sahaja? Pada pendapat kami, mungkin sebab Horton baru sahaja sertai Insomniac Games sejak dari minggu ini justeru beliau sedang membiasakan diri dengan game yang beliau akan bangunkan bersama dengan pasukannya kelak nanti.
Marvel’s Spider-Man merupakan antara game paling dinantikan tahun ini. Anda boleh lihat pembangunan Marvel’s Spider-Man di sebalik tabir, menatap concept art dengan lebih dekat dan saksikan story trailer baru.
Marvel’s Spider-Man akan tiba pada tahun ini dan eksklusif untuk PS4.


Sulon Q HMD: Pesaing Baharu Peranti Headset VR Dari AMD!

Aih, nampaknya Oculus Rift, HTC Vive, Microsoft HoloLens dah ada pencabar selain Playstation VR pulak!

Nampaknya bukan Playstation VR sahaja yang direveal di Game Developers Conference baru-baru ini!  AMD juga telah memberi serba sedikit sneak-peek teknologi VR yang mereka terajui bersama Sulon Technologies Inc. iaitu Sulon Q HMD.

Headset ini dikatakan yang pertama di dunia yang tidak perlu pautan cable kepada PC dan ia juga menawarkan kombinasi teknologi Virtual Reality (VR), Augmented Reality (AR) dan Spatial Computing (SC).
Sihir Jenis Apakah ni?!
Dibina di atas platform Microsoft Windows® 10, korang bukan sahaja dapat bermain game, malahan menggunakan gesture dan input holografik menerusi antaramuka terbina di dalam Sulon nih nanti! So,tak perlu lah korang nak sambungkan headset ni ke PC! Sebab korang akan memakai sebuah gaming/personal computing rig di atas muka korang!
JomBaca: Sword Art Online: The Beginning: NerveGear Yang Betul-Betul, Bukan Cobaan!
Berdasarkan website Sulon, headset ini menggunakan procesor AMD FX-8800P bersama gred grafik R7 AMD yang memerlukan input kuasa sebanyak 35 Watt sahaja. Selain itu, output grafik adalah pada resolusi 2560 × 1440. Paling menarik sekali, semua kuasa ini dimuatkan ke dalam headset VR/AR/SC yang akan dipakai pengguna!

Setakat ini, spesifikasi yang ditunjuk, masih belum mencapai versi produksi tetapi secara kasarnya telahpun diterbitkan dalam presskit mereka (muka surat 11). Mari tengok demo alat ni menerusi video di bawah.

Nak Pakai untuk Apa Ye?
Pendapat penulis, dengan integrasi AR dalam headset ini memberikan penggunaan yang lebih meluas. Misalnya, tak perlu lagi membeli monitor yang serba canggih itu ini, ataupun menggunakan multi-monitor setup. Headset ini boleh menggantikan kesemuanya dengan menggunakan monitor maya.

Memandangkan penulis merupakan hardcore e-sports dalam genre simulasi kenderaan, headset ini boleh memberikan pengalaman memandu yang lebih mendalam. Selain kebolehan untuk menoleh pandangan dalam alam maya, peralatan fizikal juga kelihatan. Maka lepas ni takde lah nak bagi alasan salah tekan butang bila nak tukar strategi perlumbaan. Ahaks!
Aduh! Mana Satu?!
Dengan bermacam-macam jenama yang muncul kini, teknologi ini masih pada peringkat awal. Disarankan bersabar dulu haa, lagipon belum ada dipasaran melainkan Oculus yang kini hanya mengambil pre-order. Bawa bertenang ye!

Sulon Q HMD ini menarik minat penulis kerana integrasi features yang ada antara Oculus, HTC Vive dan juga Microsoft Hololens dalam satu pakej. Jika pelaksaannya sempurna, tentu sekali produk ini boleh menerajui market yang masih samar ini.
JomBaca: PlayStation VR: Lebih Murah Berbanding Oculus Rift dan HTC Vive!
Saingan kini tampak semakin mantap, dan dengan saingan yang sihat sebegini diramalkan harga boleh diturunkan lagi menjelang 2017/ 2018 (pendapat penulis semata-mata). Pasti juga pesaing akan mengeluarkan versi-versi yang ditingkatkan kualiti dan kegunaan untuk meraih pembeli di masa terdekat ini.


Marvel’s Spider-Man Remastered, Miles Morales Bakal Tiba Ke PC Tahun Ini

Dalam acara State of Play PlayStation yang diadakan awal pagi tadi, Sony dan Insomniac Games telah mengumumkan bahawa kedua-dua game dalam siri Marvel’s Spider-Man akan dilancarkan ke platform PC pada tahun ini.
Marvel’s Spider-Man Remastered and Marvel’s Spider-Man: Miles Morales akan boleh dimainkan oleh pemain PC pada tahun ini, namun belum ada tarikh pelancaran tepat yang didedahkan buat masa ini.
Dalam satu kenyataan di PlayStation Blog, Sony turut mendedahkan siri game ini telah melepasi jualan sebanyak 33 juta unit, sehingga 15 Mei 2022.

Kedua-dua game ini menjadi game PlayStation Studios yang ke-5 dan ke-6 dikeluarkan ke platform PC selepas Days Gone, Horizon Zero Dawn, God of War dan Uncharted: Legacy of Thieves Collection.


CD Projekt Red Sedang Mempertimbangkan Semula Multiplayer Dalam Cyberpunk 2077

Selepas bermacam kontroversi yang berlaku semasa pelancaran Cyberpunk 2077, CD Projek Red nampaknya kini sedang dalam dilema memikirkan banyak perkara yang telah dirancang sebelum ini.
Dalam laporan kewangan terbaharu syarikat tersebut, mereka telah mendedahkan yang pembikinan Mutiplayer dalam Cyberpunk 2077 sedang dipertimbang semula.
Menurut Presiden CDPR, Adam Kicinski, pasukannya kini sedang mempertimbangkan semula sama ada ingin fokus kepada Multiplayer atau malah melupakan sahaja hasrat itu sama sekali.
Buat masa ini, fokus utama CDPR adalah untuk memperbaiki dan menambahbaik segala kekacauan dan haru biru yang muncul semasa pelancaran Cyberpunk 2077 pada Disember lalu.
Walau bagaimanapun, Kicinski tetap menyatakan yang mereka mempunyai cita-cita untuk membawakan pengalaman online kepada semua francais mereka satu hari nanti.

Melihat kepada kenyataan mereka yang turut mengumumkan bahawa mereka akan memulakan beberapa pembangunan game AAA secara serentak pada 2022, mungkinkah kita bakal disajikan dengan mode online dalam dunia The Witcher pada masa akan datang?


Dragon Ball FighterZ CollectorZ Edition Diumumkan Di Gamescom 2018

Serta saksikan gameplay terbaru melibatkan Android 16 dan Android 18.

Arc System Works telah mengumumkan akan menerbitkan edisi istimewa untuk Dragon Ball FighterZ yang dikenali sebagai CollectorZ Edition akan mengandungi item seperti:

1 unit Dragon Ball FighterZ
Kotak penyimpanan ‘Collectorz Box’
Steelbook eksklusif
3 art boards
Diorama Goku yang setinggi 18cm (dengan pewarnaan versi manga)

Studio terbabit turut mengumumkan bahawa mereka yang melakukan pre-order akan menerima akses kepada beta, 2 lobby avatar dan menerima akses awal kepada Super Saiyan Blue Goku/Vegeta.
Disamping itu, sebuah trailer baru telah diterbitkan yang memaparkan pelbagai gameplay dan cut-scene melibatkan Android 16 dan Android 18 yang pastinya disukai oleh ramai peminat siri ini.
Saksikan gameplay trailer Dragon Ball FighterZ yang telah diterbitkan di Gamescom 2018!

Dragon Ball FighterZ akan diterbitkan pada Februari 2018 untuk PlayStation 4 & Xbox One.


Tatap Keindahan Controller Crystal Dualshock 4 Dalam Dua Trailer Baru

Bergemerlapan Crystal Dualshock baru ini.

JomGaming pernah melaporkan pelancaran kembali Crystal Dualshock 4 – datang dengan warna putih, merah dan biru.
Pada minggu ini sempena pelancaran Crystal Dualshock 4 di benua Eropah, Sony memberikan dua trailer memperagakan kedua-dua controller tersorok dalam kristal lutsinar. Saksikan di bawah:

Anda boleh dapatkan Crystal Dualshock 4 berwarna merah, biru dan putih serta termasuk warna lain seperti Steel Black dan Midnight Blue kini sudah berada di Malaysia berharga RM209.


Untuk Sebuah Game Yang Dibangunkan Seorang Diri, Lost Soul Aside Sememangnya Mengagumkan!

Trailer sepanjang 5 minit paparkan cutscene dan gameplay penuh aksi ala-ala siri Devil May Cry!

Trailer Lost Soul Aside kini telah berjaya mendapat perhatian ramai pihak dan telah mendapat sebanyak 2 juta tontonan! Pasti penciptanya, Yang berasa sangat teruja dengan pencapaian ini.
Berasal daripada Korea Selatan, telah berbulan-bulan membangunkan Lost Soul Aside, yang jelas berinspirasikan Devil May Cry atau Otogi.
Menurut laman Twitter beliau, masih banyak update diperlukan dan dijangka akan diterbitkan pada tahun 2018 nanti untuk PlayStation 4.


Fortnite Battle Royale: Battle Pass Diperkenalkan, Kemaskini Dengan Tema Musim Sejuk Dibawakan

Kemaskini dengan tema musim sejuk kini telah tiba untuk game genre battle royale yang sedang hangat popular sekarang ini!

Epic Games baru sahaja mengeluarkan nota patch untuk kemaskini 1.11 yang bakal membawakan pelbagai penambahbaikan, pembaharuan waktu terhad bertemakan musim sejuk serta mengumumkan pas bermusim, Battle Pass.
Menjadi fokus utama dalam kemaskini terbaru yang akan dilancarkan pada hari ini adalah Battle Pass, sebuah pas bermusim untuk Season 2 dalam Fortnite Battle Royale. Apa yang korang akan dapat melalui pembeli Battle Pass ini adalah barangan-barangan kosmetik premium seperti skins, gliders, emotes dan banyak lagi.

Untuk Season 2, terdapat 7 barangan kosmetik yang boleh diperoleh dari level 8 hingga level 14. 3 daripada 7 barangan ini adalah percuma, manakala 4 barangan lagi adalah premium. Untuk mendapatkan barangan premium ini, korang boleh beli secara berasingan ataupun dapatkan Battle Pass (dapat semua sekali). Semestinya, barangan-barangan ini semua adalah bersifat kosmetik.

Battle Pass boleh dibeli dengan 950 V-bucks, iaitu matawang dalam game yang boleh dibeli dengan wang sebenar. 1,000 V-bucks boleh dibeli dengan harga USD9.99.
Secara peribadi, penulis berharap agar Epic Games mengeluarkan pembelian V-bucks ke dalam PlayStation Store Asia supaya penulis dapat membelinya dengan menggunakan matawang Ringgit. Sehingga artikel ini ditulis, Epic masih belum melancarkannya ke PS Store Asia.
Baiklah, kita berbalik kepada nota patch yang telah dikeluarkan. Antara pembaharuan waktu terhad bertemakan musim sejuk yang akan ditampilkan adalah Snowball Grenade Launcher, Battle Bus bertemakan perayaan, dan beberapa hadiah yang menanti di pulau itu.
Terdapat juga banyak pembaharuan dan penambahbaikan yang dilakukan kepada gameplay. Di bawah kami senaraikan apa yang kami rasa korang perlu tahu:

Apabila membaling grenade, kita akan dapat melihat trajektori grenade itu akan pergi
Menambah animasi semasa menuruni cenuram
Konfigurasi controller Combat Pro kini diletakkan sebagai default kepada semua pemain baru. Namun, bagi pemain sedia ada, ia tidak menukar apa-apa
Bola untuk bola sepak dan bola keranjang kini lebih lancar untuk dimainkan (patch yang sangat penting, kan? haha!)
Chest kini tidak lagi kelihatan bercahaya dari jauh apabila ia sebenarnya telah dibuka
Pemain tidak akan lagi berada dalam build mode (blueprint) apabila telah tercedera (knocked down)

Kemaskini terbaru ini dijangka akan dilancarkan pada hari ini pukul 5 petang waktu Malaysia.
Fortnite Battle Royale kini boleh dimainkan secara percuma di PC, PS4 dan Xbox One.
JomBaca: Fortnite Dedahkan Mode 50v50 Untuk Masa Terhad, Boleh Dimainkan Sekarang!


Cyberpunk 2077 Adalah Game First-Person RPG, Banyak Lagi Info Telah Didedahkan

Sehari selepas mengeluarkan trailer terbaru Cyberpunk 2077 di persidangan media Microsoft di E3, pembangun CD Projekt Red telah mula bercakap mengenai game apakah yang mereka sedang hasilkan.
Cyberpunk 2077 ialah game “open world yang bernaratif dalam perspektif first-person yang disertai dengan elemen RPG.”
Pemain akan mengawal karakter yang bernama V, seorang “pemburu upahan yang sedang meningkat naik” di bandar metropolis, Night City yang penuh dengan keganasan. CD Projekt Red menjanjikan “penciptaan karakter yang lebih kuat” yang mana akan membenarkan pemain memilih jantina, penampilan, kelas dan latar belakang. Setiap pilihan yang dibuat mungkin akan mempengaruhi bagaimana Cyberpunk 2077 akan dimainkan nanti.

Pemain akan berinteraksi dengan penduduk di Night City melalui sistem pilihan dialog yang memberikan naratif yang lebih menarik dalam Cyberpunk 2077. Jalan cerita dipenuhi dengan pilihan dan akibat. CD Projekt Red berkata “keputusan yang sukar akan memberi kesan kepada keseluruhan game.”
Satu aspek dalam Cyberpunk 2077 yang membimbangkan sesetengah pemain, yang mana sebelum ini mereka pernah bermain siri The Witcher adalah game itu dimainkan dalam pandangan third-person. Cyberpunk 2077 ialah game yang dimainkan melalui pandangan first-person.

Di Twitter, CD Projekt Red cuba untuk menenangkan ketakutan itu apabila ada sesetengah berkata yang pihak CD Projekt Red sedang menghasilkan first-person shooter dan penciptaan karakter akan menjadi sia-sia. “Kamu mempunyai banyak peluang untuk melihat karakter kamu. Ianya akan menjadi first-person RPG dan bukannya FPS,” katanya di Twitter.
Cyberpunk 2077 telah disahkan akan dikeluarkan untuk PlayStation 4, PC dan Xbox One. Ia masih belum mempunyai tarikh keluaran buat masa ini.
SUmber: Polygon


Jom Dengar Henry Cavill aka Geralt of Netflix Bacakan Buku Pertama The Witcher

Bangsa membaca, bangsa berjaya. Bangsa dengar orang lain membaca, dapat lah tempias berjaya tu…macam tu kot…

Netflix telah menerbitkan video promosi terbaru bagi siri The Witcher yang akan dilancarkan tak lama lagi. Video ni akan menampilkan Henry Cavill yang secara harfiahnya membacakan sedikit dari The Last Wish, buku pertama siri buku The Witcher tersebut. Jom layan.

Alkisah Geralt of Rivia bermula lama dahulu sebagai The Last Wish, buku pertama karya Andrzej Sapkowski, penulis Poland dan diteruskan dengan siri-siri berikutnya sehingga diambil CD Projekt Red untuk diangkat ke medium video game yang meletuskan kegilaan terhadap dunia The Witcher dan akhirnya membawa kita ke medium penceritaan yang berikutnya – live action.
Siri Netflix The Witcher ini akan dilancarkan 20 Disember nanti dan akan menampilkan pelakon-pelakon seperti Henry Cavill sebagai Geralt of Rivia, Freya Allan sebagai Ciri, Anya Chalotra sebagai Yennefer, Jodhi May sebagai Queen Calanthe, Bjorn Hlynur Haraldsson sebagai Eist, Adam Levy sebagai Mousesack, MyAnna Buring sebagai Aretuza, dan Millie Brady sebagai Princess Renfri, beserta Mimi Ndiweni dan Therica Wilson-Read sebagai novice sorcerers.


Star Wars: Knights of the Old Republic (KOTOR) Remake Akhirnya Diumumkan Untuk PC, PS5

Ura-ura sebelum ini yang melaporkan sebuah game Star Wars: Knights of the Old Republic (KOTOR) sedang dibangunkan nampaknya adalah benar.
Semasa acara PlayStation Showcase 2021 yang berlangsung awal pagi tadi, Aspyr Media telah mengumumkan pembikinan semula (remake) salah satu game RPG terbaik dalam sejarah, Star Wars: Knights of the Old Republic.
Game remake ini akan dilancarkan untuk PC dan PS5 (eksklusif konsol) pada satu tarikh yang masih belum diumumkan.
Dalam trailer sinematik pertama, kita dapat saksikan watak ikonik dalam siri KOTOR, Darth Revan menyalakan lightsaber berwarna merahnya.


Black Rose Valkyrie Paparkan Screenshot Watak Dan Pertarungan!

Sebuah lagi game eksklusif di PlayStation 4 bakal tiba untuk peminat-peminat genre JRPG.

Black Rose Valkyrie akan diterbitkan pada bulan 30 Jun ini unuk pasaran Jepun. Screenshot dari Famitsu ini memaparkan pelbagai aksi serta sesi dialog antara pelbagai watak-watak dari game tersebut.

Pre-order untuk Black Rose Valkyrie akan didatangkan bersama dua buah artbook lukisan Kosuke Fujishima, kotak simpanan khas, drama CD serta sebuah CD soundtrack.
Bagi mereka yang ingin melihat pelbagai lagi imej untuk game ini boleh lawati laman web rasmi Black Rose Valkyrie.


E3 2016: Microsoft Akan Umumkan Xbox One VR – Apa Kita Tahu Setakat Ini?

Ia juga dikenali sebagai Xbox Scorpio dan berikut adalah apa yang kita tahu setakat ini.

Acara E3 adalah satu acara terbesar dalam dunia industri permainan video. Pelbagai syarikat permainan video akan mengumumkan games dan gadgets terbaru kepada peminat dari seluruh dunia. Untuk E3 2016, Salah satu perkara besar gamers boleh jangkakan semasa acara itu berlangsung ialah pengumuman yang akan dibuat oleh Microsoft untuk konsol terbarunya, Xbox One VR aka Xbox Scorpio.
Xbox Scorpio mungkin akan menjadi salah satu gajet yang akan mencuri perhatian orang ramai semasa E3 2016 nanti. Tapi, apa yang kita tahu tentang konsol terbaru dari Microsoft ini? Ini adalah beberapa perkara penting yang anda patut tahu mengenai Xbox Scorpio sebelum ia membuat kemunculan di E3 2016.

GPU dipertingkatkan – Menurut laporan CNET, Xbox Scorpio dijangka akan mempunyai cip grafik baru yang akan memberikan konsol tersebut “empat kali ganda kuasa kuda”. Laporan sama juga mengatakan dengan adanya kekuatan grafik terbaru ini, ia akan menjadi cukup kuat untuk alat Oculus Rift VR (Virtual Reality).
Lebih berkuasa dari Playstation Neo – Laporan dari CNET juga mengatakan Xbox Scorpio akan menjadi lebih berkuasa dari VR siap dalam Playstation NEO dari Sony. Sementara dokumen bocor mengatakan konsol Playstation seterusnya akan mempunyai prestasi mentah dalam 4.14 teraflops. Manakala bagi Xbox Scorpio sepatutnya akan mensasarkan 6 teraflops yang mana pasti akan meletakkan ia di atas.
Microsoft bekerjasama dengan Oculus – Laporan dari Alphr mengatakan Microsoft sedang bekerjasama dengan Oculus dalam membangunkan alat VR siap untuk konsol Xbox baru. Ini sudah tentu tidak mengejutkan kerana Microsoft tidak mempunyai alat VR sendiri. Manakala Oculus sudah mempunyai Rift tersendirinya. Maka, dua syarikat besar ini bergabung tenaga untuk menghasilkan satu konsol hebat, iaitu Xbox One VR aka Xbox Scorpio.

Jadi, adakah anda teruja tentang Xbox Scorpio? Tunggu kemunculannya di E3 2016.
Sumber : TheBitbag


Apa Kita Boleh Belajar Dari BF4 [MAS]?

Tahukah anda, penyatuan clan Battlefield 4 Malaysia [MAS] mempunyai kisah uniknya yang tersendiri? Banyak pengajaran sebenarnya yang boleh kita pelajari dari penyatuan ini.
Jom kita ikuti kisah panjang penuh liku komuniti gamers ini!

Sejarah Battlefield di Malaysia!
Komuniti Battlefield Playstation bukanlah satu komuniti gamers yang berusia setahun jagung. Kita boleh jejak penubuhan clan-clan di Malaysia ini bermula dari era Battlefield: Bad Company 2 (BFBC2). Penubuhan clan-clan paling awal yang dapat kita jejak ialah seperti Unit Tindakan Khas (UTK), Battlefield Special Forces (BSF), Harimua Malaya Regimen (HMR) & Play-Beyond.MY (PBMY).

Masa silih berganti. Kemudian tibalah pula era Battlefield 3 (BF3) di mana muncul clan-clan yang seterusnya menghangatkan lagi komuniti ini. Clan-clan yang tidak asing lagi adalah seperti Skuad Gagak Hitam (SGH), Against Your Army (AYAM) & WolfPack (WP).

Pada ketika itu, platform clan-clan ini untuk membina empayarnya tersendiri masih lagi di Lowyat Forum, di mana setiap thread dibuat oleh clan-clan masing-masing untuk mencari recruit-recruit terbaru. Boleh dikatakan, semua clan-clan yang disebut di atas bermula dan meluaskan kuasa masing-masing menggunakan platform Lowyat Forum.
Era BF3 melabuhkan tirai, Battlefield 4 (BF4) pula membuka lembaran baru. Beberapa clan baru mula mencatat nama di komuniti ini. C4ThatTank (C4TT), N9, NKLS & KRIK adalah antara nama yang memeriahkan lagi suasana.

Lebih Pahit Dari Manis…
Satu demi satu clan match yang dicetuskan antara komuniti Battlefield Malaysia membuka peluang untuk lebih mengenali antara satu sama lain. Namun, disebaliknya pula, terdapat seribu satu kisah yang tidak manis untuk didengar angkara sikap berpuak-puak antara clan-clan ini.
Pertikaman lidah dan merendah-rendahkan clan lain adalah antara gambaran yang biasa disaksikan dalam komuniti ini. Akhirnya, clan-clan ini hilang begitu sahaja. Pemain-pemain aktif tanpa clan pula mula berhijrah ke clan lain bagi mencari nafas baru.

Bermulanya Era Baru!
Namun, perpecahan antara clan ini bakal berubah. Sengketa-sengketa dahulu umpama forgive and forget dengan beralihnya komuniti ini ke satu tahap yang lebih tinggi. Melalui inisiatif dan idea asal yang dibawakan oleh Multazam Hanafi, atau lebih selesa dengan panggilan IronMod, beliau berkata:

Semua bermula bila clan kniv dari indonesia approach clan aku (C4TT) nak cm (Clan match). start pada situ aku deal dengan wakil diorang dan aku proposed ajak buat clan match between country (mas v idn). lepas aku bincang dengan team aku, aku buat posting dekat ps4 malaysia gang and started to give my point of view about unifying all clan and play under one clan tag.
For me, might as well we unite and play together. AlhAMdulillah, bila aku buka topic pasal nak setup team mas ini, feedback sangat bagus and from there i know team mas ini can go far.

Bukan Begitu Mudah…
Namun, penyatuan ini bukanlah semudah yang kita nampak. Seperti yang semua sedia maklum, idea bernas dari IronMod ini muncul pada bulan Mac dulu – di mana clan match pertama antara Malaysia dan Indonesia diadakan.
Dengan persiapan yang sedikit tergesa-gesa, pemilihan pemain yang tidak menyeluruh, kurang memahami cara permainan dari clan-clan lain – negara kita seperti menghantar pasukan bidan terjun!
Seperti yang korang sedia maklum juga, match pada bulan Mac tersebut telah menyebabkan Malaysia kalah mudah, 3-0.
Turning Point!
Penyatuan clan MAS kembali suram. IronMod sentiasa mendapat pertanyaan, bilakah ingin diadakan rematch. Hari berganti hari. Bulan berganti bulan. Kini, IronMod tahu, inilah masanya untuk kembali mengaum.
IronMod akhirnya memberanikan diri untuk menawarkan kepimpinan kepada leader clan UTK, Hazwan Chai atau OneChai. Sebagai leader kepada clan yang paling senior dan berpengalaman dalam komuniti ini, OneChai menyambut baik tawaran tersebut dan wakil-wakil dari UTK sanggup duduk semeja dan berbincang bersama clan newcomers ini demi menebus semula maruah komuniti BF4 Malaysia.
Sebagai leader kepada clan yang pernah mengalahkan clan IDN ketika di era BF3 dahulu, OneChai mula mengatur gerak. Pemilihan pemain dilakukan dengan lebih menyeluruh, taktikal yang lebih disiplin serta segala persiapan telah dilakukan dengan lebih teliti.
Penyatuan Bukanlah Cakap-Cakap Kosong!
Kini, clan-clan yang masih lagi aktif dan bernaung bersama di bawah clan MAS ialah C4TT, UTK, WP, AYAM, N9, NKLS & KRIK. Kesanggupan kesemua pemain-pemain berlainan clan ini untuk bergabung dalam satu clan dan berada di bawah kepimpinan dan arahan dari clan lain sudah cukup untuk membuktikan bahawa kita benar-benar telah bersatu hati.
IronMod (C4TT) yang sanggup memberikan kepimpinan kepada OneChai (UTK), Paeet (C4TT) yang sponsor server untuk match, Tobeng (WP) yang menyediakan server banner dan poster – semuanya adalah beberapa bukti bahawa penyatuan clan-clan ini bukanlah hanya cakap-cakap kosong!
Setiap clan yang terlibat menunjukkan tahap professionalism yang tinggi. Masing-masing memberikan sokongan yang padu dan sentiasa memberikan tips-tips yang dapat membantu rakan-rakan seperjuangan lain meraih kemenangan.
Persiapan terakhir!
Menjelang beberapa jam sebelum match, OneChai sebagai commander pada match ini telah mengeluarkan kata-kata semangat yang menjadi bukti mutlak bahawa brotherhood antara pemain sudah semakin kuat!

Guys few hours left,
Before we start, i as commander want to wish you guys all the best. Work as MAS players. Play the objectives, dont give a damn bout your K/D.
Jangan kena squad wipe. Kalau boleh tinggal sorang, stay tunggu yang lain spawn.
Please jangan main knife. Let them hunt our dogtag, we hunt their flags.
Remember to take back our pride which was taken last March.
Scared? Yes…everybody scared. I bet IDN pun tengah goyang, because now MAS will go full flash with all yang MAS ada.
Last but not least, if we lose 1 game or whole, jangan blame anybody. We’ll improvise. In fact this is our 1st together 32 v 32 matches. So for me, still my 1st experience.
Good luck guys, baca bismillah. Salam ciom tangan mak. Jangan bagi can dengan IDN!!! Hooooahhhhh!!

Bukan Kemenangan Yang Dicari…
Seperti yang semua tahu, match tersebut telah berlangsung, dan kitaorang pun telah melaporkannya di sini. Kekalahan tersebut bukanlah kekalahan yang harus kita sedihkan. Sebaliknya, kemenangan yang sebenar ialah apabila kita mampu melupakan sengketa lama dan bersatu di bawah panji negara!
Apa yang penting, setiap pemain telah mempamerkan aksi yang bertenaga sehingga ke titisan darah yang terakhir (not literally :p). Harus diingat bahawa penyatuan clan MAS ini masih belum mencecah setahun, di mana IDN telahpun bermain bersama sejak sekian lama. Tentangan sengit yang diberikan kepada pihak lawan haruslah kita banggakan!
Memetik kata-kata IronMod pasca match tersebut:

Ada ura-ura mengatakan bahawa ada rancangan untuk mengadakan clan match dengan clan dari Korea dan Arab. Kalau korang main Battlefield 4 di Playstation 4, bolehlah join battlelog clan MAS di sini dan Group Facebook di sini.

Sistem Penggiliran!
Apabila ditanya kepada IronMod mengenai apakah sebenarnya idea asal yang bermain di mindanya tentang langkah penyatuan ini, ini balasnya:

The idea behind this unity between malaysian clans yang aku cuba create is base on mutual understanding between everyone. Upcoming cm, leadership for that particular cm rotates.
Meaning clan leaders will be given the opportunity to lead team MAS. First cm was me. Second was Wan (OneChai). Third maybe from WP, or N9 or NKLS.
Platoon mas was created for the purpose of finding good soldiers among our community. Veteran and new players will be given equal chance to prove themselves. And if kita tengok one clan founder with good strategy and can carry his/her clan good, there’s no problem for us to appoint him as the next leader to lead team MAS for upcoming cm.
That’s the whole idea and concept.

Apa Yang Cuba Disampaikan Sebenarnya?
Masyarakat masih lagi menganggap bahawa gaming adalah satu hobi yang sia-sia, tiada masa depan dan macam-macam lagi. Macamana kita nak ubah persepsi zaman batu ini dan buat diorang pandang gaming dari kaca mata yang lebih terbuka?
Ada yang mengatakan gaming sudah mula mendapat perhatian kerajaan dan pihak-pihak tertentu dalam membangunkan kerjaya sebagai seorang gamers. Tapi adakah definisi gaming hanya pada DotA dan PC gaming saja? Bagaimana pula dengan console gaming?

Dengan komuniti yang besar, dan kepelbagaian game yang ada, bukankah sudah tiba masanya komuniti console gaming Malaysia bersatu untuk membawa scene kita ke tahap yang lebih berwibawa dengan suara dan pendapat yang rasional dan boleh digunapakai?
Jika benar komuniti console gaming ini lah yang banyak mengajar kita tentang kehidupan, perpaduan, semangat setiakawan; Kenapa kita masih berpuak-puak? Terlalu fanatik dengan fahaman masing-masing sehingga masuk ke dalam gaming?
Clan MAS ini mungkin kecik aje in the grand scheme of things, tapi apa yang cuba Penulis sampaikan is this; sampai bila kita semua nak berpuak-puak menegakkan pendapat dan dendam masing-masing – menjadikan komuniti kita berpecah belah dan lemah?
Mungkin sudah tiba masanya kita lupakan segala sengketa, mula dari kosong dan ambil langkah untuk melihat komuniti gamers console Malaysia sebagai sahabat dan keluarga dan bukan hanya PSN ID dan Gamertag anonymous. Mungkin dengan langkah mudah ini kita boleh mula membina komuniti gaming yang boleh kita banggakan.

This is one small step for a man, one giant leap for mankind.
– Neil Armstrong


9 Game Untuk Gamer Yang Ingin Mencari Ketenangan – Sesuai Dimainkan Di Bulan Ramadhan Bulan Mulia!

Di hari mulia, bulan mulia ini, kenapa main game yang boleh bikin amarah dan buat ringan mulut nak mencarut aje? Sebaliknya, jom main game-game penuh ketenangan ini!

Flow

Platform: PC (Adobe Flash), PSP, PSVita, PS3, PS4
Game simple lagi mudah ini meletakkan korang sebagai seekor mikroorganisma yang hanya ingin membesar sebagai johan. Dengan alunan muzik yang mendayu dan kawalan game yang mudah ianya pasti membuai ketenangan korang, meredakan lelah nak dekat-dekat waktu berbuka. Tapi jaga-jaga, jangan kene ngap pulak dengan mikroorganisma lain yang lebih besar!
Firewatch

Platform: PC (Win, OSX, Linux), PS4, Xbox One
Ada beberapa babak mencemaskan di dalam game ini. Tapi cuba untuk tidak menghabiskan mission korang, sebaliknya mengembara merentasi hutan belukar Wyoming, US dan nikmati pemandangan semulajadi dunia Firewatch yang dihasilkan dengan gaya nan indah. Muzik latarbelakang yang berciri retro country western juga boleh membawa korang ke alam penuh ketenangan. Cuba disable marker kedudukan korang di dalam map, untuk pengalaman yang benar-benar immersive. Mengembaralah sepuasnya!
Abzû

Platform: PS 4, PC (Win), Xbox One
Laut dan ketenangan memang tak dapat dipisahkan. Kalau korang jenis yang sentiasa berlari mencari ketenangan di pantai dan laut, Abzû adalah game untuk korang mainkan di bulan puasa ini. Menyelam, berenang dan berkomunikasi bersama hidupan akuatik yang mesra di dalam dunia marin yang indah sambil menyelesaikan misteri tamadun silam – ahhh, penulis sendiri terasa ingin menyelam kembali ke dalam dunia Abzû.
Stardew Valley

Platform: PC (Win, OSX, Linux), PS4, Xbox One, Switch (2017)
Ramai daripada kita yang stress dengan hiruk-pikuk kota, terkadang teringin hidup di desa nan tenang bersama alam. Dalam Stardew Valley, game faming simulator mudah ini, korang bermain mengikut rentak mainan pilihan korang sendiri. Slow and steady, penuh ketenangan! Adalah beberapa monster yang mungkin datang membuat onar, tapi hakikatnya, game ini benar-benar mengasyikkan untuk dimainkan penuh senyuman. Sebab itu ianya adalah game paling popular tahun 2016!
Grow Home

Platform: PC (Win, Linux), PS4
Game yang bermula sebagai eksperimen animasi Ubisoft ini menjadi game kegilaan ramai pulak. Dalam Grow Home, korang bermain sebagai sebuah android yang perlu terus mengembara dan memanjat pepohon tinggi bagi mengumpul benih tumbuhan bagi pemuliharaan ekosistem. Panjat-memanjat tuh dah boleh layan dah, tapi tunggu korang unlock keupayaan untuk glide dan float – lagi layan!
The Hunter: Call of the Wild

Platform: PC, PS4 (2017), Xbox One (2017)
Sambil berburu haiwan-haiwan yang ada di dalam game ini, nikmati persekitaran hutan yang dibangunkan sebegitu indah. Menggunakan game engine Avalanche, The Hunter: Call of the Wild menjanjikan suasana hutan belukar yang hidup – dengan kicauan unggas, sinaran mentari di celah dedaunan dan cuaca dan suasana yang begitu mengasyikkan – sememangnya game ini membawa korang ke dunia alam semulajadi penuh ketenangnan sebelum korang menembak mati binatang buruan korang.
Euro Truck Simulator 2

Platform: PC (Win, OSX, Linux)
Bosan bekerja di hadapan komputer setiap hari? Sentiasa teringin mengembara ke luar negara tapi asyik tak kesampaian? Mungkin ini adalah game yang boleh mengubat sedikit wanderlust korang tuh. Tak payah pedulikan aspek pengurusan perniagaan dalam game ini, sebaliknya hanya pandu trak-trak yang ada merentasi jalanraya Eropah. Untuk lebih feel, pasanglah radio mengikut negara yang sedang korang rentasi itu. Feel gile! Nah, jauh perjalanan, luas pemandangan. Walaupun pejalanan dan pemandangan itu masih virtual – ia tetap menenangkan.
Viridi

Platform: PC (Steam), Android, iOS
Game paling mudah dan simple di mukabumi – kadang-kadang penulis tertanya-tanya, “game kah ini?” Ya dan tidak. Tugas korang hanya satu, pelihara tumbuh-tumbuhan berpasu dengan siraman sambil diiringi alunan muzik penuh zen. Terasa macam menjaga taman bunga Jepun pula. Dengan pelbagai pilihan pasu dan tumbuhan yang seperti hidup kekal abadi walaupun lama tidak disiram, game ini memang sangat menenangkan. Mainlah ketika sedang stress, pasti hati sedikit terubat.
Proteus

Platform: PC (Win, OSX, Linux) PS3, PSVita
Grafiknya mungkin kelihatan retro (“buruk” kata gamer elitist), tetapi gameplaynya yang mudah membuatkan penulis tersangkut dengan game ini. Hanya gerakkan mouse dan klik untuk bergerak ke hadapan. Mudah, bukan?. Game yang menawarkan pengembaraan dalam dunia semulajadi dengan rekaan audio yang hidup, menjadikan pengembaraan dalam Proteus ini begitu mengasyikkan. Cubalah!

Itu sahaja dulu 9 game pilihan JomGaming yang sesuai dimainkan ketika mencari ketenangan di bulan Ramadhan ini. Ada game lain yang menjadi pilihan korang? Berkongsi ketenangan itu hukumnya harus! Cuba kongsikan dengan kitorang pulak. Hehehe


PlayStation Showcase 2021 Diumumkan, Fokus Game-Game PS5 Pada Minggu Hadapan

Sony Interactive Entertaiment telah mengumumkan PlayStation Showcase 2021, sebuah acara secara langsung yang akan fokus memperlihatkan game-game PS5.
PlayStation Showcase 2021 akan berlangsung pada 4 pagi, 10 September 2021 (waktu Malaysia). Boleh ditonton di Youtube dan Twitch rasmi PlayStation.
Dalam kenyataan di PlayStation Blog, acara ini akan berjalan selama 40 minit dan menampilkan beberapa kemaskini dari PlayStation Studios dan beberapa pembangun lain, untuk game-game yang akan dilancarkan pada hujung tahun ini dan selanjutnya.
Acara ini dijanjikan akan mempunyai banyak game-game menarik PS5 dari pembangun-pembangun kecil dan besar.
Sony menegaskan siap-siap bahawa acara ini tidak menyentuh sebarang perkembangan tentang generasi seterusnya PlayStation VR.
Apa yang korang harap dan mahukan dari acara kali ini?


Quadcrasher Akan Dibawakan Ke Dalam Fortnite, Langgar Dan Musnahkan Macam-Macam Objek!

Di bahagian News dalam game, Epic Games telah mendedahkan yang sebuah jenis kenderaan baru akan dibawakan ke dalam Fortnite.

Digelar Quadcrasher, motor dengan empat tayar ini nampaknya seperti sejenis kenderaan yang boleh melanggar dan memusnahkan pelbagai objek. Deskripsi yang diberikan menjelaskan yang Quadcrasher ini mempunyai “boost” yang boleh menguatkan lagi pelanggaran terhadap struktur-struktur objek.
“Charge the boost to crash through structures or get some air”
Apa yang menarik ialah rekaan Quadcrasher ini memiliki bentuk seperti snowplow, iaitu alat yang digunakan untuk mengetepikan salji di atas jalan, mengesahkan yang kenderaan ini sememangnya digunakan untuk melanggar sesuatu.
Tiada tarikh diumumkan bilakah Quadcrasher ini akan dikeluarkan, namun kebiasaannya ia akan dibawakan pada minggu hadapan, memandangkan ia akan dikemaskini pada setiap minggu.

Fortnite Battle Royale boleh dimainkan secara percuma di PC, PS4, Xbox One, Switch, iOS dan Android.


Horizon Forbidden West Dan Spider-Man: Miles Morales Akan Turut Dilancarkan Ke PS4

Secara logiknya, Sony akan menggunakan senjata ampuhnya, iaitu game-game eksklusif, untuk menarik para pemain membeli PS5 pada hari pertama pelancaran konsol tersebut.
Sebelum ini, kita fikirkan bahawa tiga game utama PS5 yang pernah diumumkan sebelum ini — Marvel’s Spider-Man: Miles Morales, Sackboy A Big Adventure, dan Horizon Forbidden West — hanya akan dilancarkan ke PS5 secara eksklusif bagi menarik pemain untuk membeli PS5 seawal mungkin. Namun, sebaliknya berlaku kerana ketiga-tiga ini telah diumumkan akan turut dilancarkan ke PS4.
Perkara ini didedahkan dalam satu kenyataan baharu di PlayStation Blog. Sony turut mengumumkan yang game-game ini akan disediakan dengan naiktaraf percuma. Bermakna, pemain yang membelinya di PS4, akan mendapat versi PS5 secara percuma.
“Dalam masa ketiga-tiga game ini direka untuk menggunakan fungsi unik gen-seterusnya PS5 seperti kelajuan pantas SSD dan controller DualSense, pemilik PS4 juga akan boleh menikmati game-game ini apabila ia dilancarkan,” kata Sony.
Ketika bercakap dengan Washington Post, CEO PlayStation, Jim Ryan telah memberi respon kepada para peminat yang risau tentang pendekatan ini. Ryan menyatakan yang pendekatan ini adalah sesuatu yang bagus kerana versi PS5 untuk ketiga-tiga game ini dibangunkan dari kosong dengan menggunakan fungsi PS5. Dalam kata lain, peminat tidak perlu bimbang sekiranya game-game ini tidak mencapai kualiti sebenar PS5 kerana terpaksa memikirkan hardware lama PS4, sebaliknya game-game ini sememangnya dibangunkan khas untuk PS5.
Marvel’s Spider-Man: Miles Morales dan Sackboy A Big Adventure akan dilancarkan serentak dengan pelancaran PS5 iaitu pada 12 November, manakala Horizon Forbidden West masih belum mempunyai tarikh pelancaran.


Trilogi GTA Remastered Tertiris Di Laman Web Badan Rating Korea Selatan, Mungkin Dilancarkan November

Semakin hari semakin kuat khabar yang mengarah kepada pelancaran trilogi remastered Grand Theft Auto (GTA).
Terbaharu, sebuah game yang berjudul ‘Grand Theft Auto: The Trilogy – The Definitive Edition’ dilaporkan telah tertiris di laman web badan rating Korea Selatan (GRAC).
Perkara ini dikongsikan oleh @Nibellion di Twitter. Screenshot yang dikongsikan hanya memperlihatkan satu tarikh iaitu 30 September 2021, kemungkinan tarikh ia mula masuk ke dalam pangkalan data laman tersebut (pembaca yang boleh berbahasa Korea mungkin boleh tolong terjemah).

Grant Theft Auto: The Trilogy – The Definitive Edition has been rated in Koreahttps://t.co/XL9AAhOC0E pic.twitter.com/af4rk2EfoP— Nibel (@Nibellion) September 30, 2021

Walau bagaimanapun, satu lagi laporan daripada Kotaku menyatakan yang sumber mereka mengatakan game tersebut akan dilancarkan oleh Rockstar pada November ini.
Pada Ogos lalu, laporan dari Kotaku juga mengatakan tiga game yang dimasukkan ke dalam remastered ini ialah Grand Theft Auto III, Grand Theft Auto Vice City, dan Grand Theft Auto San Andreas — dikhabarkan akan dilancarkan untuk PS4, PS5, Xbox One, Xbox Series X/S, Switch, PC, Stadia, dan peranti mobile.


Adam ‘343’ Shah Bakal Bersama Team DotA 2 Baru Bernama B)ears!

Nampaknya Adam ‘343’ Shah, bekas pemain Fnatic dan Execration ini bakal menyertai pasukan campuran antarabangsa menurut laporan GGNetwork.tv.

Di dalam satu tweet ‘pengumuman’ daripada Adrian ‘FATA-‘ Trinks, beliau akan menubuhkan satu kumpulan baru bernama B)ears bersama Sang-don ‘Forev’ Lee, Adam ‘343’ Shah, Yazied ‘YapzOr’ Jaradat, and Feras ‘Feero’ Hroob bagi Spring Season yang akan datang.

Feero FATA- Forev @YapzOrdota @_343dota ^-^
— Adrian (@DotaFata) December 30, 2016

Team B)ears 😎 pic.twitter.com/eLJ2u5E0V8
— Adrian (@DotaFata) January 1, 2017
Team B)ears
– Feras ‘Feero’ Hroob ?? – Carry
– Adrian ‘FATA-‘ Trinks ?? – Captain, midlane & drafter
– Lee ‘Forev’ Sang-don ?? – Offlaner
– Yazied ‘YapzOr’ Jaradat ?? – Support
– Adam ‘343’ Shah ?? – Support
Sebelum ini Forev bermain bersama MVP Phoenix dan Team Secret, 343 bersama Execration dan Fnatic, YapzOr bersama Escape Gaming dan FATA- bersama Team Liquid. Antara barisan roster baru ini, hanya Feero pemain carry yang belum muncul di arena profesional.
Adam 343 semasa masih bersama Fnatic.
343 sepatutnya bersama Execration ke Boston Major, tetapi kerana masalah VISA, ramai antara mereka tidak dapat bermain. Menurut 343, beliau dan FATA- sudah lama berbincang dan menubuhkan pasukan baru.
“Saya dan FATA- mula berbincang sebelum Boston Major kemudian YapzOr muncul dan kami teruskan rancangan kami. Feero merupakan kawan YapzOr yang menarik perhatian kami. Dan kami kemudiannya menarik Forev. Kedua-dua Feroo dan Forev adalah pemain yang sangatlah berbakat dan sanggup belajar,” ujar 343.


Trailer Promosi Jepun Untuk Gravity Rush 2 Menampilkan Kucing Comel Berkuasa Menukar Graviti!

Siapa sangka kucing comel ini mempunyai kuasa untuk mengubah perspektif dunia?

https://www.youtube.com/watch?v=0lQMXyNUmDs
Sila buka sarikata di butang CC untuk dialog video ini!
Menerusi video ini, kucing ini atau namanya sebagai Gravity Cat merupakan salah satu promosi baru untuk Gravity Rush 2.
Untuk pengetahuan semua, siri Gravity Rush berkisahkan seorang gadis bernama Kat (bukan kucing sama dalam video) yang mendapat kuasa untuk mengubah graviti daripada seekor kucing yang bernama Dusty. Gravity Rush 2 akan menyambung kembali pengembaraan Kat dan Dusty!
Kat bersama Dusty dalam Gravity Rush 2
Jangan keliru dengan tajuk game Gravity Daze 2 kerana itu adalah tajuk game khas untuk Jepun.
Gravity Rush 2 bakal berada di pasaran pada minggu ini (20 Januari 2017) dan dikeluarkan secara eksklusif untuk PlayStation 4.


Jom Main Rocket League Kerana Ianya Percuma Hujung Minggu Ini!

Hanya untuk pengguna-pengguna Steam.

Diumumkan oleh Psyonix, Rocket League akan boleh dimainkan secara percuma mulai sekarang sehingga 9 Mei pada pukul 1am nanti.
Disanjung sebagai antara pencapaian terbaik dikalangan developer indie, siri ini telah berjaya mendapat menarik minat seramai 25 juta pemain dan telah mendapat pelbagai anugerah yang ternama.
Disamping itu, Psyonix turut menyediakan diskaun sebanyak 30% bagi kesemua edisi yang boleh didapati di Steam.
Rocket League kini boleh didapati di PC, PlayStation 4 dan Xbox One.


Voice Chat Discord Mula Diperlihatkan Untuk PS5 – Berbual Mudah Merentasi Platform

Sony telah berkongsikan apakah fungsi-fungsi baharu yang akan dibawa ke dalam kemaskini sistem software versi beta untuk PS5 yang seterusnya.
Antara fungsi utama yang menjadi perhatian ramai adalah integrasi perbualan suara (voice chat) menggunakan platform Discord di PS5.
Melalui integrasi Discord ini, para pemain PS5 akan lebih mudah untuk bermain game dan berbual dengan rakan-rakan di platform lain seperti PC, Xbox, dan mobile memandangkan semakin hari semakin banyak game yang menyokong fungsi cross-play.
Beberapa laporan tidak rasmi sebelum ini mengatakan yang fungsi voice chat Discord di konsol Sony itu akan dilancarkan pada Mac, dan laporan ini kemungkinan besar adalah tepat kerana Sony secara rasminya kini sedang menjalankan ujian percubaan untuk fungsi tersebut.
Buat masa ini, sistem software versi beta ini hanya boleh disertai oleh para pemain di beberapa negara terpilih sahaja (Malaysia tiada dalam senarai).
Sony juga masih belum mendedahkan bilakah fungsi voice chat Discord ini akan dilancarkan sepenuhnya kepada semua PS5.

Ready to hop into Discord voice chat on your @PlayStation 5?Soon we're rolling out the ability to easily join Discord voice channels on your console once you link your accounts from your PS5. More info: https://t.co/G0Z2RDyALM pic.twitter.com/UL77ZSTX8l— Discord (@discord) February 2, 2023


Ini Trailer Pertama Untuk Filem Animasi Mortal Kombat Legends: Scorpion’s Revenge

Dua minggu lalu, satu filem animasi Mortal Kombat telah diumumkan, dan terbaru, trailer pertamanya telah diperlihatkan.
Daripada trailer yang dapat kita tonton di bawah, seperti yang tertera melalui judulnya, filem animasi ini nampaknya akan memfokuskan kepada kisah Hanzo Hasashi, ninja yang kemudiannya bertukar menjadi Scorpion. Hanzo akan membalas dendam terhadap orang yang telah membunuhnya, iaitu Sub-Zero.
Dan semestinya, animasi ini akan menyajikan penonton dengan kejohanan Mortal Kombat, membawakan pendekar dari seluruh pelusuk dunia untuk berentap sesama mereka.
Jom layan:

Walaupun trailer di atas telah direndahkan tonnya, produk akhirnya nanti akan menyajikan unsur ganas yang menjadi jenama Mortal Kombat sejak sekian lama, dan tidak sesuai untuk kanak-kanak.
Mortal Kombat Legends: Scorpion’s Revenge akan dikeluarkan dalam bentuk DVD, Blu-ray dan secara digital sekitar tahun ini, tetapi masih belum ada tarikh tepat pelancaran.


Satu Lagi Ubisoft Forward Akan Diadakan Pada Tahun Ini

Dalam acara digital Ubisoft Forward yang berlangsung awal pagi tadi, kita telah disajikan dengan bermacam perkembangan terbaharu untuk game-game besar Ubisoft akan datang — antaranya Far Cry 6, Assassin’s Creed Valhalla, Watch Dogs: Legion dan Hyper Scape.
Walau bagaimanapun, kita pasti tertanya-tanya, mana game-game lain yang kita semua nantikan? Mana Skull & Bones, Roller Champions, Gods & Monsters dan lain-lain?
Game-game ini mungkin akan diperlihatkan tidak lama lagi kerana Ubisoft telah mengumumkan yang satu lagi episod Ubisoft Forward akan berlangsung pada tahun ini juga. Bila dan apakah kandungan yang akan diperlihatkan masih belum mereka dedahkan. Perkara ini diumumkan semasa penghujung Ubisoft Forward awal pagi tadi oleh CEO Ubisoft, Yves Guillemot.
Game apa yang korang harapkan akan diperlihatkan dalam Ubisoft Forward akan datang? Kongsikannya di ruangan komen.


Seperti Dijangka, Sony Umum Plat Sisi Rasmi Konsol PS5, Harga RM259

Sony Interactive Entertainment telah mengumumkan plat sisi keluaran rasmi mereka untuk konsol PlayStation 5, bersama-sama dengan beberapa warna baharu untuk controller DualSense.
Tiga warna baharu DualSense telah didedahkan, iaitu Nova Pink, Starlight Blue, dan Galactic Purple. Warna-warna baharu ini menjadikan DualSense kini mempunyai enam warna berbeza, menyertai warna putih (asal), Cosmic Red dan Midnight Black.

Plat sisi untuk konsol PS5 juga telah didedahkan, dan tentunya warna yang dikeluarkan nanti adalah warna yang sepadan dengan kesemua warna yang ada untuk DualSense.

Warna-warna baharu DualSense ini akan dilancarkan di pasaran Malaysia pada 14 Januari 2022 dengan harga RM369.
Untuk plat sisi konsol PS5 pula, warna Midnight Black dan Cosmic Red akan dilancarkan pada 21 Januari 2022, manakala warna Nova Pink, Galactic Purple, dan Starlight Blue akan dilancarkan pada separuh tahun pertama 2022.
Kesemua warna plat sisi konsol ini akan dijual pada harga RM259.

Plat sisi rasmi untuk PS5 oleh Sony ini semestinya sudah dijangka dan tidak dapat dielakkan kerana sebelum ini Sony telah mengarahkan syarikat pihak-ketiga yang menjual plat sisi PS5 membatalkan tempahan atau tindakan undang-undang akan diambil. Malah, baru-baru ini juga paten oleh Sony untuk plat sisi telah tertiris.


Jack Sparrow Dalam Kingdom Hearts 3! PS4 Pro Edisi KH3 & Collectors Set Diumumkan

Ikuti sekali bersama Jack Sparrow dan geng Sora menyelamatkan dunia dari kuasa gelap. PS4 Kingdom Hearts 3 amat dashing dalam matte hitam.

Sebuah lagi trailer Kingdom Hearts 3 (KH3) ditunjukkan di pentas Sony E3 2018. Jack Sparrow menaiki Black Pearl menyelamatkan Sora yang berada di atas rakit dan berlawan bersama mereka.
Fuh, tak sangka karakter-karakter yang berada di dalam trailer tersebut lihat hampir sama dengan muka pelakon asal dari movie Pirates of the Carribean, termasuklah ekspresi mulut Captain Jack Sparrow semasa bersemuka dengan orang jahat.

Edisi PS4 Pro KH3 kali ni memang bergaya. Pre order dan dapatkan sekali game KH3 dan adik-adik nya sebelum ini.

KINGDOM HEARTS HD 2.8 FINAL CHAPTER PROLOGUE
KINGDOM HEARTS HD 1.5 +2.5 REMIX
KINGDOM HEARTS 3 IMPOSSIBLE ODDS DYNAMIC THEME

Game KH3 boleh di pre order sekarang dan dapat dimainkan pada 29 Januari 2019. Terdapat 3 edisi dari Standard, Deluxe dan Bring Arts Bundle.
Edisi Deluxe juga ada untuk peminat yang suka akan collectibles berharga pada USD70/~RM279.26.

Bagi collectors yang lebih hardcore dan suka collect boleh juga mendapatkan edisi Bundle Bring Arts yang berharga USD230/~RM917.58 mengandungi 3 figurin dari Bring Arts tambahan dari apa yang didapati dari edisi Deluxe.


Soldier: 76 Seorang Askar Upahan Yang Berhati Lembut

Adeh, syahdu tengok kisah Soldier: 76 yang bertajuk “Hero” pagi-pagi ni.

Nampaknya khabar berita yang menyatakan bahawa video hari ini bakal memberikan info kepada kita tentang watak baru tidak menjadi kenyataan.
Video kali ini memberi pandangan kepada kita tentang Soldier: 76 yang sebelum ini merupakan komander kepada pasukan Overwatch. Kini beliau menjadi askar upahan setelah Overwatch dibubarkan.
Namun begitu, video Soldier: 76 kemungkinan menjadi pembuka atau klue kepada watak terbaru yang bakal diumumkan kelak.
Overwatch bakal diterbitkan pada 24 Mei di PC, PlayStation 4 dan Xbox One.


Jom Layan Episod Ke-11 Siri Animasi The King Of Fighters: Destiny!

Episod kali ini bertajuk “Ready GO!”

Episod mengenai Terry Bogard bersambung kali ini dan bermulanya pertandingan King of Fighters! Ramai watak-watak telah diketengahkan! Siapa akan menang dalam pusingan awal ini? Ready GO!
Terlepas menonton episod sebelum ini? Saksikan ke semua have dibawah.

Episod 1: “South Town”
Episod 2: “Kyokugen Style”
Episod 3: “Angelina”
Episod 4: “Brother”
Episod 5: “Side Story: Geese Howard”
Episod 6: “Queens Team”
Episod 7: “Memories”
Episod 8: “Reception”
Episod 9: “Secret”
Episod 10: “Side Story: Nikaido Benimaru”


Gambar Set Penggambaran Pertama The Last of Us HBO Mengingatkan Babak Penuh Tragis Joel, Tommy, Sarah

Penggambaran drama bersiri The Last of Us terbitan HBO kini sudah memulakan penggambaran dan gambar pertama dari set penggambaran mungkin akan membuat peminat setia tersenyum.
Gambar ini dimuatnaik oleh Gabriel Luna, yang memegang watak Tommy, di Instagram, berkongsikan set penggambaran bersama Pedro Pascal (Joel), Nico Parker (Sarah) dan beberapa kru set yang lain, sambil meletakkan hashtag #MillerTime dan #TheLastOfUs.

         View this post on Instagram            A post shared by Gabriel Luna (@iamgabrielluna)

Bagi kita yang sudah memainkan game pertama, tentunya melihat ketiga-tiga watak ini di dalam sebuah kereta mengingatkan kita kepada babak-babak awal dalam game tersebut. Mungkin gambar ini dirakam ketika mereka sedang mengadakan latihan untuk menghidupkan semula babak penuh tragis di mana Joel, Tommy dan Sarah di dalam kereta semasa serangan zombi baru bermula.
Dua bintang Game of Thrones, Pedro Pascal dan Bella Ramsey akan kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; dan Nico Parker sebagai Sarah.
Kerusi pengarah untuk episod pertama telah diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
Ia merupakan siri TV hasil kerjasama HBO dengan Sony Pictures.


Runner 2: Future Legend Of Rhythm Alien: Berlari Menuju Kegemilangan!

Inginkan game santai dan relaks yang boleh meredakan stress korang? Mencari game yang tidak memerlukan korang grinding ataupun mencari loot sehingga ke tengah malam?

Mungkin ini la game yang korang cari, Runner 2: Future Legend Of Rhythm Aliens game dari developer Gaijin Games yang akan berada di pasaran pada 23 Februari 2016.
Game berkonsepkan platform single player ini akan berada di console PlayStation 4, PlayStation 3, XBox 360, Xbox One, PS Vita, Wii U dan juga PC.

Game ini amat mudah untuk dimainkan, character akan berlari secara automatik dan korang hanya perlu melakukan beberapa action mudah seperti melompat, sliding dan juga menendang di dalam misi membawa character yang dipilih ke garisan penamat.
Korang hanya perlu mengelak setiap halangan, dan mengambil kotak-kotak yang terdapat bonus sehingga ke garisan penamat. Ada lebih kurang 8 character yang boleh diunlock dengan berbagai-bagai cara dan juga terdapat customes yang boleh di’unlock’ dengan hanya menamatkan misi-misi yang diberi.
Jom kita usha sikit trailer game Runner 2 ini:

Wow nampak sempoi dan menarik. Adakah penulis akan beli game ini? Kita tunggu dan lihat jela 23 Februari ini.
ADIOS!!


The Last of Us Part 2 Diumumkan, Saksikan Trailer Yang Penuh Sayu Ini

Ellie dan Joel bakal kembali menghantui emosi kita semua sekali lagi.

Dalam acara PlayStation Experience 2016 yang berlangsung awal pagi tadi, Sony telah mengumumkan The Last of Us Part II, sebuah sekuel yang kita nanti-nantikan sejak siri asalnya telah menyentuh jiwa kita.
Video trailer berdurasi 4 minit itu dimulakan dengan memaparkan suasana hutan yang sunyi. Kemudian ia menunjukkan seorang wanita yang sedang bermain gitar, yang akhirnya didedahkan adalah Ellie yang kini sudah dewasa. Seterusnya video menunjukkan Joel masuk ke dalam rumah tersebut dan terlihat banyak mayat bergelimpangan.
Joel menanyakan kepada Ellie tentang sama ada beliau ingin meneruskan rancangannya, dan Ellie bersumpah untuk “membunuh setiap seorang daripada mereka.”

Tiada sebarang pengumuman tarikh pelancaran atau maklumat tambahan mengenai sekuel ini. Namun, ia telah disahkan bahawa ia masih dalam pembangunan awal dan ia sedang dipaparkan dalam versi enjin studio tersebut yang terkini.